#528 Basuh Tangan Sebelum Makan

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Apakah hukum membasuh tangan sebelum makan? Adakah ia turut disunatkan sebagaimana membasuh tangan selepas makan? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Amalan membasuh tangan terutama sebelum makan atau selepas menggunakan tandas merupakan suatu kelaziman dalam kalangan masyarakat Malaysia. Hal ini kerana tangan adalah bahagian anggota badan yang paling kerap menyentuh pelbagai permukaan dan tempat yang mempunyai kuman. Membasuh tangan dapat mencegah penyakit dan menyebarkan jangkitan kepada orang lain kerana kelazimannya kita kerap menyentuh mata, hidung dan mulut tanpa sedar. Tangan yang tercemar akan memindahkan kuman ke saluran pernafasan melalui mata, hidung dan mulut. Kuman daripada tangan yang tidak dibasuh boleh berpindah ke objek yang disentuh seperti tombol pintu, telefon bimbit, duit dan juga semasa bersalaman. Justeru, membasuh tangan dengan sabun dan air dapat menyingkirkan kuman dan mencegah pelbagai penyakit. Oleh itu, Kementerian Kesihatan Malaysia sering menasihatkan orang ramai kerap membasuh tangan mengguna air dan sabun sekurang-kurangnya 20 saat.
[1]
Menurut Dr. Ragesh, antara bakteria yang hadir di tapak tangan dan jari ialah
staphylococcus
 (yang boleh menyebabkan bisul dan nanah),
streptococci
 (sakit tekak),
bacillus
,
clostridim
,
Escherichia Coli
 atau
E Coli
 (yang boleh menyebabkan cirit-birit) serta juga virus Influenza A (yang menyebabkan selesema babi). Menurut beliau lagi, Membasuh tangan ialah kaedah terbaik untuk menghalang jangkitan dan seseorang itu mesti terus mengamalkan amalan membasuh tangan, sebab kuman biasanya menjangkiti beberapa hari sebelum seseorang itu berasa sakit.
[2]
 Oleh itu, amalan membasuh tangan ini perlu dijadikan amalan dalam diri seseorang sepanjang masa.
Pada asasnya, para ulama telah bersepakat bahawa hukum membasuh kedua-dua tangan selepas makan adalah sunat.
[3]
 Malah, ia termasuk dalam antara adab-adab makan.
[4]
 Hal ini adalah sebagaimana riwayat daripada Anas bin Malik, bahawa Rasulullah SAW bersabda:
من أحبَّ أن يُكَثِّرَ اللهُ خَيْرَ بَيْتِهِ فَلْيَتَوَضَّأْ إِذَا حَضَرَ غَدَاؤُهُ وَإِذَا رُفِعَ
Maksudnya:
 “
Sesiapa yang ingin Allah SWT memperbanyakkan kebaikan di dalam rumahnya, hendaklah dia berwuduk sekiranya makanannya telah dihidangkan (sebelum makan) dan selepas diangkat (selesai makan)
.”
[5]
Penjelasan lanjut mengenai perkara ini, bolehlah merujuk kepada artikel kami yang bertajuk:
#523 Basuh Tangan Selepas Makan.
[6]
Membasuh tangan sebelum makan
Secara umumnya, para ulama telah berselisih pendapat berkenaan hukum membasuh tangan sebelum makan, sekurang-kurangnya kepada dua pendapat. Ada dalam kalangan mereka yang berpendapat perbuatan membasuh tangan sebelum makan adalah disunatkan dan ada juga dalam kalangan mereka yang berpendapat ia tidak disunatkan.
Menurut mazhab Hanafi, Syafi‘i dan Hanbali, perbuatan membasuh tangan sebelum makan hukumnya adalah sunat.
[7]
 Bahkan amalan membasuh kedua-dua tangan sebelum makan dan selepasnya juga termasuk di dalam adab-adab makan.
[8]
 Al-Mawardi menjelaskan lagi mengenai perkara ini dengan menyebutkan bahawa sekiranya seseorang itu mahu makan, hendaklah dia mengamalkan adab-adab makan yang telah disunatkan hukumnya. Antaranya ialah membasuh kedua tangan sebelum makan dan selepas makan. Malah, jika dia dapat berwuduk bagi kedua-dua keadaan tersebut adalah lebih baik lagi — yakni lebih afdhal.
[9]
Selain itu, Ibn Qudamah menyatakan turut menyebutkan bahawa antara adab-adab makan ialah disunatkan untuk membasuh kedua-dua tangan sebelum makan dan selepas makan, sekalipun dia sudah berada dalam keadaan berwuduk. Al-Marruzi berkata: “Aku melihat Abu ‘Abdillah membasuh kedua tangannya sebelum makan dan selepas makan, sekalipun dia sudah berwuduk.”
[10]
Para ulama yang berpegang dan memilih pendapat pertama — yakni disunatkan membasuh tangan sebelum makan — berhujah berdasarkan hadith daripada riwayat Anas bin Malik R.A, bahawa Rasulullah SAW bersabda:
فَلْيَتَوَضَّأْ إِذَا حَضَرَ غَدَاؤُهُ
Maksudnya:

“Hendaklah dia berwuduk sekiranya makanannya telah dihidangkan (sebelum makan).”
[11]

Begitu juga dalam riwayat daripada Salman al-Farisi R.A, bahawa Nabi SAW bersabda:
بَرَكةُ الطَّعامِ الوُضوءُ قَبلَه، والوُضوءُ بَعدَه
Maksudnya:
“Keberkatan makan itu ialah dengan berwuduk sebelumnya dan berwuduk selepasnya.”
[12]
Imam al-Nawawi menyebutkan bahawa lafaz ‘berwuduk’ yang terdapat dalam hadith di atas adalah merujuk kepada perbuatan membasuh tangan.
[13]
Manakala pendapat kedua pula ialah ia tidak disunatkan sebagaimana pendapat yang dipilih oleh Ibn Qayyim al-Jauziyyah. Beliau jelas menyebutkannya dalam
Syarh Sunan Abi Daud
 bahawa:
فِي هَذِهِ الـمَسْأَلَةِ قَوْلَان لِأَهْلِ العِلْمِ، أَحَدُهُمَا: يُسْتَحَبُ غَسْلُ الْيَدَيْنِ قَبْلَ الطَّعَامِ، وَالثَّانِي: لَا يُسْتَحَب، وَهُـمَا فِي مَذْهَبِ أَحْمَد وَغَيْرِهِ، وَالصَّحِيحُ أَنَّهُ لَا يُسْتَحَب وَقَالَ النَّسَائِي فِي كِتَابِهِ الكَبِيرُ: بَابُ تَرْكَ غَسْلِ اليَدَيْنِ قَبْلَ الطَّعَامِ، ثُمَّ ذَكَرَ مِنْ حَدِيثِ ابْنِ جُرَيْج عَنْ سَعِيدِ بْنِ الحُوَيْرِث عن ابن عباس أن رسول الله صلى الله عليه وسلم تبرز ثم خرج, فطعم ولم يمس ماء. وإسناده صحيح
Maksudnya:

“Mengenai permasalahan ini, terdapat dua pendapat dalam kalangan ulama. Pendapat pertama menyatakan, disunatkan membasuh kedua tangan sebelum makan. Manakala pendapat kedua pula menyatakan tidak disunatkan. Kedua-dua pendapat ini merupakan pendapat mazhab Ahmad dan selainnya. Pendapat yang sahih (tepat) adalah ia tidak disunatkan. Al-Nasa’i menyebutkan dalam kitabnya al-Kabir: Bab meninggalkan membasuh tangan sebelum makan. Kemudian, beliau menyebutkan hadith Ibn Juraij daripada Sa‘id bin al-Huwairith daripada Ibn Abbas bahawa Rasulullah SAW menunaikan hajat (yakni buang air), kemudian Baginda keluar (dari situ setelah selesai). Lalu Baginda telah makan tanpa menyentuh air (yakni tidak membasuh tangan terlebih dahulu sebelum makan). Sanad-sanad hadith ini adalah sahih.”
[14]
Selain itu, terdapat juga dalam kalangan ulama yang membezakan antara dua keadaan. Ini adalah sebagaimana pendapat ulama dalam kalangan mazhab Maliki yang menyebutkan bahawa membasuh tangan sebelum makan hukumnya bukanlah sunat melainkan jika terdapat kotoran padanya. Sekiranya kotoran itu adalah najis, maka dia wajib membasuhnya. Akan tetapi sekiranya kotoran tersebut bukan najis, maka disunatkan untuk dia membasuhnya.
[15]
Tidak mengapa jika tidak membasuh tangan sebelum makan
Sekalipun begitu, jika seseorang itu tidak membasuh tangan sebelum makan, maka tidak mengapa dan tidak makruh meninggalkannya. Ini adalah sebagaimana riwayat daripada Abu Hurairah R.A, beliau berkata:
أَنَّهُ خَرَجَ مِنَ الْغَائِطِ، فَأُتِيَ بِطَعَامٍ، فَقَالَ رَجُلٌ: يَا رَسُولَ اللَّهِ، أَلَا آتِيكَ بِوَضُوءٍ قَالَ: أَأُرِيدُ الصَّلَاةَ؟
Maksudnya:
 “
Sesungguhnya Nabi SAW baru sahaja selesai membuang air besar. Kemudian Baginda dihidangkan dengan makanan. Lalu ada seorang lelaki bertanya: ‘Wahai Rasulullah, mahukah aku sediakan air untuk kamu berwuduk?’ Baginda menjawab: ‘Adakah aku hendak solat?’
”
[16]
Begitu juga terdapat dalam riwayat Jabir bin Abdullah bahawa Rasulullah SAW pernah datang dari jalan sebuah bukit, dan Baginda baru sahaja selesai menunaikan hajatnya (yakni buang air). Sedangkan di antara kami terdapatnya kurma (yang diletakkan) di atas perisai. Kemudian kami mengundang Baginda untuk makan bersama, lalu Baginda makan tanpa menyentuh air (yakni membasuh tangannya terlebih dahulu sebelum makan).
[17]
Justeru, jelaslah bahawa sekalipun membasuh tangan sebelum makan merupakan suatu perkara yang digalakkan (yakni disunatkan), akan tetapi tidaklah sehingga menyebabkan seseorang itu berdosa jika meninggalkannya (yakni tidak membasuh tangan).
Kesimpulannya
Berdasarkan kepada perbahasan di atas,
kami berpendapat bahawa membasuh tangan sebelum makan adalah disunatkan dan termasuk dalam perkara sunnah serta adab-adab makan.
Namun, tidak mengapa jika seseorang itu meninggalkannya yakni tidak membasuh tangan sebelum makan dan dia tidak berdosa.
Sekalipun begitu, bukanlah bermaksud seseorang itu boleh mengambil sambil lewa akan perkara ini. Hal ini kerana tangan adalah bahagian anggota badan yang paling kerap menyentuh pelbagai permukaan dan tempat yang mempunyai kuman. Oleh itu, dengan membasuh tangan dapat mencegah penyakit dan menyebarkan jangkitan kepada orang lain. Tangan yang tercemar akan memindahkan kuman ke saluran pernafasan melalui mata, hidung dan mulut, apabila tangan menyentuh tempat-tempat tersebut. Begitu juga kuman daripada tangan yang tidak dibasuh boleh berpindah ke objek yang disentuh seperti tombol pintu, telefon bimbit, duit dan juga semasa bersalaman. Justeru, membasuh tangan dengan sabun dan air dapat menyingkirkan kuman dan mencegah pelbagai penyakit.
Selain itu juga, amalan membasuh tangan ini adalah lebih dekat dengan agama Islam yang sentiasa menekankan penganutnya untuk sentiasa berada dalam keadaan suci dan bersih sepanjang masa. Sebagai penutup, kami akhiri dengan firman Allah SWT:
إِنَّ اللَّهَ يُحِبُّ التَّوَّابِينَ وَيُحِبُّ الْمُتَطَهِّرِينَ
Maksudnya:
 “
SesungguhNya Allah mengasihi orang-orang yang banyak bertaubat, dan mengasihi orang-orang yang sentiasa mensucikan diri.
”
[18]
Al-Syaukani menyatakan bahawa makna ayat di atas ialah Allah menyukai orang yang bertaubat daripada dosa-dosanya dan mensucikan diri daripada junub dan hadas.
[19]
 Dalam erti kata lain, Allah SWT menyukai para hamba-Nya yang banyak beristighfar dan bertaubat serta yang menyucikan diri dengan menjauhi segala perbuatan keji dan kotor.
[20]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 Februari 2022 bersamaan 17 Rejab 1443H
[1]
 Lihat
https://www.facebook.com/kementeriankesihatanmalaysia/photos/mengapa-perlu-kerap-membasuh-tanganmembasuh-tangan-terutama-sebelum-makan-atau-s/10157140736861237/
. Diakses pada 17 Februari 2022.
[2]
 Lihat
https://www.mstar.com.my/lain-lain/rencana/2010/01/07/ibu-kenapa-kita-perlu-basuh-tangan
. Diakses pada 17 Februari 2022.
[3]
 Lihat
al-Mausu‘ah al-Fiqhiyyah al-Kuwaitiyyah
, 45/270.
[4]
 Lihat
al-Najm al-Wahhab fi Syarh al-Minhaj
, 7/389;
al-Mughni
, 7/289;
al-Hawi al-Kabir
, 9/561.
[5]
 Riwayat Ibn Majah (3260)
[6]
 Lihat
https://maktabahalbakri.com/523-basuh-tangan-selepas-makan/
. Diakses pada 19 Februari 2022.
[7]
 Lihat
al-Mausu‘ah al-Fiqhiyyah al-Kuwaitiyyah
, 45/270.
[8]
 Lihat
al-Najm al-Wahhab fi Syarh al-Minhaj
 7/389;
al-Majmu‘ Syarh al-Muhazzab,
16/405.
[9]
 Lihat
al-Hawi al-Kabir
, 9/561.
[10]
 Lihat
al-Mughni
, 7/289.
[11]
 Riwayat Ibn Majah (3260)
[12]
 Riwayat Abu Daud (3761)
[13]
 Lihat
al-Majmu‘ Syarh al-Muhazzab,
16/405.
[14]
 Lihat
Syarah Sunan Abi Daud
, 10/232-233.
[15]
 Lihat
al-Mausu‘ah al-Fiqhiyyah al-Kuwaitiyyah
, 45/270.
[16]
 Riwayat Ibn Majah (3261)
[17]
 Riwayat Abu Daud (3762)
[18]
 Surah al-Baqarah: 222
[19]
 Lihat
Zubdah al-Tafasir min Fath al-Qadir
 oleh al-Asyqar, hlm. 44.
[20]
 Lihat
Tafsir al-Muyassar
, hlm. 35.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#529 Cara Menyembelih Belalang

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Adakah belalang perlu disembelih terlebih dahulu sebelum halal memakannya? Jika benar begitu, bagaimanakah caranya? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
قُل لَّا أَجِدُ فِي مَا أُوحِيَ إِلَيَّ مُحَرَّمًا عَلَىٰ طَاعِمٍ يَطْعَمُهُ إِلَّا أَن يَكُونَ مَيْتَةً أَوْ دَمًا مَّسْفُوحًا أَوْ لَحْمَ خِنزِيرٍ فَإِنَّهُ رِجْسٌ أَوْ فِسْقًا أُهِلَّ لِغَيْرِ اللَّهِ بِهِ
Maksudnya:
 “
Katakanlah (wahai Muhammad): ‘Aku tidak dapati dalam apa yang telah diwahyukan kepadaku, sesuatu yang diharamkan bagi orang yang hendak memakannya melainkan kalau benda itu bangkai, atau darah yang mengalir, atau daging babi – kerana sesungguhnya ia adalah kotor — atau sesuatu yang dilakukan secara fasik, iaitu binatang yang disembelih atas nama yang lain daripada Allah.’
”
[1]
Begitu juga firman Allah SWT:
يَسْأَلُونَكَ مَاذَا أُحِلَّ لَهُمْ ۖ قُلْ أُحِلَّ لَكُمُ الطَّيِّبَاتُ
Maksudnya:
 “
Mereka bertanya kepadamu (wahai Muhammad): ‘Apakah (makanan) yang dihalalkan bagi mereka?’ Bagi menjawabnya, katakanlah: ‘Dihalalkan bagi kamu (memakan) yang lazat-lazat serta baik.’
”
[2]
Ayat di atas menunjukkan secara umumnya Allah ‘Azza wa Jalla telah menghalalkan buat kita makanan yang baik-baik. Justeru, semua yang baik-baik itu adalah diharuskan untuk memakannya, manakala semua yang buruk dan jijik pula adalah diharamkan daripada memakannya. Penentuan sama ada makanan itu baik atau jijik — jika tiada nas mengenainya — adalah berdasarkan perasaan dan naluri orang Arab kerana al-Quran turun kepada mereka — yakni dalam bahasa mereka.
[3]
Definisi belalang dan habitatnya
Ringkasnya, belalang ialah serangga yang boleh melompat kira-kira sejauh 20 kali panjang badannya. Belalang sama ada bertanduk pendek, dengan sesungut pendek atau bertanduk panjang, dengan sesungut panjang. Badan belalang mempunyai tiga bahagian utama iaitu; (1) kepala, (2) toraks dan (3) abdomen. Kulit keras yang dikenali sebagai eksoskeleton menutupi badannya. Ia mempunyai lima mata. Mata majmuk yang besar, terdiri daripada beribu-ribu kanta tunggal, terletak di kedua-dua belah kepala. Dengan mata ini, ia boleh melihat ke depan, ke sisi dan ke belakang. Ia mempunyai enam kaki dan kebanyakannya mempunyai dua pasang sayap. Sesetengah spesies mempunyai sayap yang pendek dan tidak berguna, dan yang lain tidak bersayap langsung. Belalang hidup di kebanyakan bahagian di dunia kecuali dekat Kutub Utara dan Selatan. Banyak belalang hidup di padang dan padang rumput yang terdapat banyak daun untuk dimakan. Antara spesies belalang yang ada ialah belalang kunyit, belalang lubber, Katydid, belalang juta dan lain-lain.
[4]
Hukum memakan belalang
Imam al-Nawawi menyebutkan bahawa belalang bangkainya adalah halal dimakan, tidak kira sama ada matinya itu bersebab atau ia mati dengan sendirinya. Ini adalah pendapat ulama dalam kalangan mazhab Syafi‘i, Abu Hanifah, Ahmad dan majoriti daripada kalangan mereka.
[5]
 Pada asasnya, belalang adalah haiwan yang halal dimakan kerana terdapat nas yang menyebutkan mengenai kehalalannya. Di antaranya, riwayat daripada Ibn Umar R.Anhuma, beliau berkata:
أُحِلَّت لَنا مَيتَتانِ ودَمانِ؛ الجَرادُ والحيتانُ، والكَبدُ والطِّحالُ
Maksudnya:
 “
Dihalalkan ke atas kita dua jenis bangkai dan dua jenis darah. (Dua jenis bangkai) iaitu belalang dan ikan. (Dua jenis darah) iaitu hati dan limpa
.”
[6]
Perbahasan lanjut mengenai perkara ini, bolehlah merujuk kepada artikel kami yang bertajuk:
#524 Memakan Belalang.
[7]
Menyembelih belalang
Secara umumnya, para ulama berbeza pendapat mengenai keperluan menyembelih belalang bagi menghalalkannya kepada dua pendapat.
Pendapat pertama menyebutkan bahawa belalang halal dimakan tidak kira ia disembelih (yakni dimatikan atau matinya dengan sebab) atau mati dengan sendirinya (yakni tanpa sebab). Hal ini adalah sebagaimana yang disebutkan oleh Imam al-Nawawi dalam kitabnya. Bahkan turut disebutkan juga bahawa tidak disyaratkan untuk memotong kepalanya. Ini merupakan pendapat ulama dalam kalangan mazhab Syafi‘i, Abu Hanifah, Ahmad dan majoriti daripada kalangan mereka.
[8]
Begitu juga Ibn Battal menukilkan bahawa ulama-ulama dari Kufah berpendapat bahawa belalang halal untuk dimakan walau bagaimana cara pun ia mati, dan ini juga merupakan pendapat Imam al-Syafi‘i.
[9]
 Hal ini adalah berdasarkan kepada riwayat daripada Ibn Umar R.Anhuma, beliau berkata:
أُحِلَّت لَنا مَيتَتانِ ودَمانِ؛ الجَرادُ والحيتانُ، والكَبدُ والطِّحَالُ
Maksudnya:
 “
Dihalalkan ke atas kita dua jenis bangkai dan dua jenis darah. (Dua jenis bangkai) iaitu belalang dan ikan. (Dua jenis darah) iaitu hati dan limpa
.”
[10]
Hadith di atas menunjukkan bahawa belalang termasuk dalam haiwan yang mana bangkainya adalah suci lagi halal meskipun tidak melalui proses penyembelihan. Hal ini kerana ia adalah haiwan yang mustahil untuk disembelih, maka syarat sembelihan itu gugur.
[11]
Selain daripada itu, terdapat riwayat daripada Ibn Abbas R.Anhuma bahawa:
كَانَ عُمَرُ يَأْكُلُ الجَرَادَ وَيَقُولُ: لَا بَأْسَ بِهِ؛ لِأَنَّهُ لَا يُذْبَحُ
Maksudnya:

“Umar R.A pernah memakan belalang dan menyebutkan bahawa tidak mengapa (yakni memakannya) kerana ia tidak disembelih.”
[12]
Pendapat kedua pula menyebutkan bahawa belalang tidak halal untuk dimakan melainkan setelah ia mati dengan sebab (yakni ia dimatikan) sama ada dengan dipotong sebahagiannya, direbus, dipanggang, digoreng ketika masih lagi hidup sekalipun tidak dicabut kepalanya. Akan tetapi sekiranya ia mati dengan sendirinya, ia tidak lagi halal untuk dimakan. Ini merupakan pendapat ulama dalam kalangan mazhab Maliki.
[13]
Hal ini kerana menurut mereka belalang termasuk dalam haiwan buruan darat. Oleh itu, tidak halal memakannya melainkan setelah disembelih. Al-Abhari menyebutkan bahawa belalang termasuk dalam haiwan buruan darat kerana orang yang berihram dilarang memburunya. Justeru, ia berhajat kepada sembelihan bagi menghalalkannya. Namun, cara menyembelihnya adalah dengan apa sahaja cara yang mudah (bagi mematikannya) kerana ia tidak ada leher, mahupun
lubbah
 (sekitar pangkal leher).
[14]
Kesimpulannya
Justeru, berdasarkan kepada perbincangan di atas, kami berpendapat bahawa belalang adalah halal untuk dimakan tanpa perlu disembelih bagi menghalalkannya sebagaimana pendapat jumhur ulama kerana bangkainya dikira suci sebagaimana bangkai hidupan air. Begitu juga ia adalah halal untuk dimakan tidak kira matinya itu bersebab ataupun tidak — yakni mati dengan sendirinya, selagi mana ia tidak memudaratkan orang yang memakannya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 Februari 2022 bersamaan 17 Rejab 1443H
[1]
 Surah al-An‘am: 145
[2]
 Surah Ma’idah: 4
[3]
 Lihat
https://aliftaa.jo/Research.aspx?ResearchId=16#_edn18
.
[4]
 Lihat
Ensiklopedia Dunia
, (Terj. DBP), 3/392-396.
[5]
 Lihat
al-Majmu‘ Syarh al-Muhazzab
, 9/74.
[6]
 Riwayat al-Baihaqi (1211) dan beliau menyebutkan dalam
al-Sunan al-Kabir
, sanad hadith ini adalah sahih.
[7]
 Lihat
https://maktabahalbakri.com/524-memakan-belalang/
. Diakses pada 19 Februari 2022.
[8]
 Lihat
al-Majmu‘ Syarh al-Muhazzab
, 9/74.
[9]
 Lihat
Syarh Sahih al-Bukhari
, 5/402.
[10]
 Riwayat al-Baihaqi (1211) dan beliau menyebutkan dalam
al-Sunan al-Kabir
, sanad hadith ini adalah sahih.
[11]
 Lihat
al-Majmu‘ Syarh al-Muhazzab
, 9/72;
Mughni al-Muhtaj
, 6/98-99.
[12]
 Riwayat ‘Abd al-Razzaq dalam
Musannaf
nya (8758)
[13]
 Lihat
al-Majmu‘ Syarh al-Muhazzab
, 9/74;
Syarh Sahih al-Bukhari
oleh Ibn Battal, 5/402.
[14]
 Lihat
Syarh Sahih al-Bukhari
oleh Ibn Battal, 5/402-403.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#53 Solat Jenazah Ghaib Jika Berdekatan

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products

Soalan
Apakah dibenarkan solat jenazah ghaib hanya bagi jenazah yang meninggal di luar kawasan sahaja?
Jawapan
Solat jenazah ghaib bermaksud solat yang dilaksanakan di negeri yang lain yang berada jauh dari negeri asalnya.
[1]
Pensyariatan solat jenazah ghaib ini dapat dilihat berdasarkan kepada hadis yang diriwayatkan oleh Abu Hurairah R.A:
أَنَّ رَسُولَ اللَّهِ صلى الله عليه وسلم نَعَى النَّجَاشِيَّ فِي الْيَوْمِ الَّذِي مَاتَ فِيهِ، خَرَجَ إِلَى الْمُصَلَّى، فَصَفَّ بِهِمْ وَكَبَّرَ أَرْبَعًا
Maksudnya: “Sesungguhnya Rasulullah SAW memberitahu akan berita kematian al-Najasyi ketika hari kematiannya. Baginda SAW keluar ke musolla, membuat saf dan bertakbir sebanyak empat kali.”
[2]
Imam Al-Nawawi menjelaskan:
“Dan mazhab kami adalah keharusan mendirikan solat ke atas mayat yang tidak berada di dalam negeri. Sama ada ia berada di arah kiblat atau selainnya. Akan tetapi orang yang mendirikan solat itu perlu menghadap kiblat. Dan tidak ada beza antara jarak di antara dua negara itu dekat ataupun jauh serta tidak ada khilaf dalam hal ini kesemuanya di sisi kami.”
[3]
Sekiranya terdapat halangan untuk menunaikan solat jenazah, dibolehkan untuk solat jenazah ghaib walaupun jarak yang berhampiran. Syeikh Zainuddin Al-Malibari berkata:
“Sekiranya terdapat keuzuran untuk menghadirinya [solat jenazah] disebabkan terkurung atau sakit, maka ketika ini dibolehkan (untuk melakukan solat jenazah secara ghaib) mengikut pendapat (yang dikemukakan oleh ashab al-wujuh).
[4]
Justeru, samada jenazah itu di luar kawasan atau dalam kawasan, sekiranya individu yang ingin menunaikan solat jenazah tidak dapat menghadirinya atas pelbagai faktor, dibolehkan untuk solat jenazah ghaib walaupun jaraknya dekat.
Wallahu a’lam.
Bertarikh 4 November 2021 M bersamaan  28 Rabi’ al-Awwal 1443 H
[1]

al-Taqrirat al-Sadidah
, m. 385
[2]
 Riwayat al-Bukhari, no. 1245 dan Muslim, no. 951
[3]

Al-Majmu’ Syarah Al-Muhazzab,
5/253.
[4]

Fath Al-Mu’in,
m. 225.


#530 Memakan Daging Tupai

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Apakah hukum memakan tupai? Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
قُل لَّا أَجِدُ فِي مَا أُوحِيَ إِلَيَّ مُحَرَّمًا عَلَىٰ طَاعِمٍ يَطْعَمُهُ إِلَّا أَن يَكُونَ مَيْتَةً أَوْ دَمًا مَّسْفُوحًا أَوْ لَحْمَ خِنزِيرٍ فَإِنَّهُ رِجْسٌ أَوْ فِسْقًا أُهِلَّ لِغَيْرِ اللَّهِ بِهِ
Maksudnya:
 “
Katakanlah (wahai Muhammad): ‘Aku tidak dapati dalam apa yang telah diwahyukan kepadaku, sesuatu yang diharamkan bagi orang yang hendak memakannya melainkan kalau benda itu bangkai, atau darah yang mengalir, atau daging babi – kerana sesungguhnya ia adalah kotor — atau sesuatu yang dilakukan secara fasik, iaitu binatang yang disembelih atas nama yang lain daripada Allah.’
”
[1]
Begitu juga firman Allah SWT:
يَسْأَلُونَكَ مَاذَا أُحِلَّ لَهُمْ ۖ قُلْ أُحِلَّ لَكُمُ الطَّيِّبَاتُ
Maksudnya:
 “
Mereka bertanya kepadamu (wahai Muhammad): ‘Apakah (makanan) yang dihalalkan bagi mereka?’ Bagi menjawabnya, katakanlah: ‘Dihalalkan bagi kamu (memakan) yang lazat-lazat serta baik.’
”
[2]
Ayat di atas menunjukkan secara umumnya Allah ‘Azza wa Jalla telah menghalalkan buat kita makanan yang baik-baik. Justeru, semua yang baik-baik itu adalah diharuskan untuk memakannya, manakala semua yang buruk dan jijik pula adalah diharamkan daripada memakannya. Penentuan sama ada makanan itu baik atau jijik — jika tiada nas mengenainya — adalah berdasarkan perasaan dan naluri orang Arab kerana al-Quran turun kepada mereka — yakni dalam bahasa mereka.
[3]
Definisi tupai
Tupai ialah haiwan yang mempunyai ekor berbulu, mata besar berwarna hitam dan telinga bulat. Banyak jenis tupai adalah haiwan yang cergas dan mempunyai ekor yang panjang berbulu lebat. Ia melompat-lompat di atas tanah atau di atas pokok. Tuapi pokok sering dilihat di taman dan di hutan jarang. Ia termasuk tupai kelabu, tupai merah dan tupai terbang. Tetapi banyak jenis tupai mempunyai ekor yang pendek dan tidak pernah memanjat pokok. Ia dikenali sebagai tupai tanah, dan termasuk chipmunk, marmot dan anjing prairi. Tupai tinggal di seluruh dunia kecuali di Australia, Madagascar dan bahagian selatan Amerika Selatan. Salah satu tupai yang terkecil ialah tupai pigmi Afrika yang terdapat di barat Afrika. Beratnya lebih kurang 15 gram. Badannya lebih kurang 8 sentimeter. Tupai raksasa di Asia termasuk spesies tupai yang terbesar. Tupai ini membesar sepanjang 85 sentimeter, termasuk ekornya.
Terdapat lebih daripada 300 jenis tupai. Ia membentuk famili tupai, Sciuridae. Tupai adalah satu daripada famili terbesar
rodensia
 (haiwan menggeroget). Seperti rodensia lain, tupai mempunyai gigi depan bak pahat. Perkataan
squirrel
 dalam bahasa Inggeris berasal daripada dua perkataan Yunani yang bermakna ekor bayang. Ekornya yang besar dan berbulu tebal melengkung ke dalam dan kelihatan menjadikannya sentiasa berada dalam bayang. Tupai sangat tangkas. Ia mempunyai cakar yang kuat dan tajam, dan pergelangan tangan dan sendi buku lali yang fleksibel. Ia boleh bergayut kepala ke bawah untuk mencapai makanan dan berlari pantas turun dari batang pokok. Ia melompat dari dahan ke dahan, menggunakan ekornya yang berbulu tebal sebagai pengimbang.
Tupai memakan beri, buah-buahan, kulat, bijiran dan pelbagai jenis bijian. Ia juga memakan serangga dan telur burung atau anak burung. Tupai menghabiskan banyak masa merayau mencari makanan sama ada di atas pokok atau di atas tanah. Serangga adalah sumber makanan yang banyak di hutan tropika. Banyak spesies tupai biasa terdapat di kebun, taman dalam bandar, dan tapak perkhemahan dalam hutan tempat ia boleh mendapatkan makanan tambahan daripada manusia. Aktiviti makan yang dilakukan oleh tupai boleh menjadikannya perosak di ladang perhutanan komersial. Ia mengunyah kulit pokok untuk mendapatkan sap yang manis pada lapisan di bawah kulit pokok. Ini merosakan pokok berharga, malah boleh mematikannya.
[4]
Selain itu, daging tupai juga telah menjadi masakan biasa di sesetengah restoran. Rasa dagingnya yang manis dan mempunyai tekstur pejal bermakna ia boleh disediakan dalam pelbagai cara, terutamanya semasa majlis keraian. Untuk mengelakkan risiko dijangkiti CJD dan penyakit lain daripada tupai yang dijangkiti, tupai biasanya diburu semasa musim sejuk dan otaknya tidak dimakan. Umumnya, daging tupai selamat untuk dimakan dan menawarkan banyak protein dan vitamin penting yang lain. Dagingnya juga sesuai untuk orang yang mempunyai masalah kesihatan.
[5]
Hukum memakan tupai
Secara umumnya, para ulama telah berbeza pendapat mengenai hukum memakan dagingnya kepada dua pendapat. Pendapat pertama menyatakan, ia adalah harus untuk dimakan. Ini adalah salah satu pendapat dalam kalangan ulama mazhab Syafi‘i dan merupakan pendapat yang sahih sebagaimana yang dinyatakan oleh Imam al-Nawawi.
[6]
 Tambahan lagi, Daud al-Fatani juga telah memasukkan tupai sebagai antara binatang darat yang halal dimakan.
[7]
Menurut Syeikh al-Islam Zakaria al-Ansari, tupai halal dimakan kerana tupai adalah daripada jenis-jenis rubah. Manakala rubah pula termasuk dalam haiwan yang bertaring tetapi taringnya lemah dan tidak digunakan untuk memangsa. Oleh sebab itu, ia halal dimakan.
[8]
Selain itu, Ibn Qudamah juga ada menukilkan pendapat daripada al-Qadhi bahawa haram memakan tupai kerana ia menggigit dengan taringnya. Maka, ia menyerupai
juraz
 (sejenis tikus besar). Selain itu, ada kemungkinan juga hukum memakannya adalah harus kerana ia menyerupai
yarbu’
 (tikus gurun). Apabila ada ketidakpastian (yakni ragu-ragu) antara dua hukum yang mengharuskan atau mengharamkan, maka yang didahulukan adalah hukum harus kerana ia adalah hukum yang asal dan keumuman pada nas menghendakinya.
[9]
Manakala pendapat kedua pula menyebutkan bahawa ia adalah haram untuk dimakan. Ini merupakan salah satu pendapat dalam mazhab Syafi‘i sebagaimana yang dinukilkan oleh Imam al-Nawawi dalam kitabnya,
[10]
  pendapat Abu Yusuf al-Hanafi dan Muhammad Arsyad al-Banjari. Kenyataan Muhammad Arsyad al-Banjari dapat dilihat dengan jelas dalam kitabnya, di mana beliau telah menyenaraikan haiwan tupai ini termasuk dalam kategori haiwan yang haram dimakan.
[11]
Abu Yusuf menyebutkan bahawa tupai tergolong dalam kumpulan haiwan buas (pemangsa) seperti musang dan
ibn ‘irs
 (
weasels
). Justeru, tidak boleh dimakan dagingnya kerana haiwan-haiwan tersebut memiliki taring. Maka, ia termasuk dalam keumuman hadith (yang mengharamkan semua haiwan yang bertaring).
[12]
Tupai termasuk dalam kategori hidupan liar yang dilindungi
Keluarga Sciuridae adalah termasuk dalam kategori hidupan liar yang dilindungi sebagaimana yang telah diperuntukkan di dalam Akta 716 yakni Akta Pemuliharaan Hidupan Liar. Jadual Pertama (seksyen 3), Bahagian 2 telah menyatakan bahawa haiwan daripada keluarga Sciuridae seperti
Epixerus ebii
 (
Western Palm Squirrel
),
Ratufa
 (
Giant Squirrels
) dan lain-lain adalah termasuk dalam spesies hidupan liar lain yang dilindungi.
[13]
 Begitu juga, di dalam Jadual Kedua (seksyen 3) iaitu Hidupan liar yang dilindungi sepenuhnya, telah memasukkan sejumlah besar haiwan daripada keluarga Sciuridae seperti
Aeromys tephromelas
 (Tupai Terbang Hitam),
Callosciurus prevostii
 (Tupai Gading),
Hylopetes Lepidus
 (Tupai Terbang Pipi Kelabu),
Hylopetes spadiceus
 (Tupai Terbang Pipi Merah),
Petaurillus kinlochii
 (Tupai Terbang Terkecil) dan lain-lain.
[14]
Oleh sebab itu, menjadi satu kesalahan dalam negara kita untuk memburu, menangkap atau menahan jerat terhadap haiwan-haiwan berkenaan. Jika disabitkan kesalahan boleh dikenakan tindakan dan hukuman sebagaimana yang telah termaktub dalam Akta 716 berkenaan.
Kesimpulannya
Berdasarkan kepada perbincangan dan perbahasan di atas,
kami berpendapat bahawa daging tupai haram dimakan sebagaimana salah satu pendapat dalam mazhab Syafi‘i dan merupakan pendapat yang lebih selamat (
Ahwat
).
  Hal ini adalah setelah kami mengambil kira keadaan realiti dan waqi‘ negara Malaysia.
Lebih-lebih lagi, spesies tupai adalah hidupan yang semakin pupus. Justeru, menjadi tanggungjawab kita bersama dalam memastikan kelangsungannya buat generasi akan datang supaya dapat melihat dan mengenalinya. Maka, ia bertepatan dengan kaedah
Sadd al-Zarai‘
 yakni menutup jalan yang boleh membawa kepada kemudaratan yang lebih besar iaitu kepupusan tupai. Oleh itu, pemerintah berhak untuk memutuskan sesuatu keputusan bagi menjaga maslahat tersebut. Terdapat satu kaedah fiqh yang masyhur menyebutkan:
تَصَرُّفُ الْإِمَامِ عَلَى الرَّعِيَّةِ مَنُوطٌ بِالْمَصْلَحَةِ
Maksudnya:
 “
Polisi pemerintah itu hendaklah berasaskan maslahah terhadap rakyat
.”
Justeru, menjadi tanggungjawab rakyat untuk taat dan menyokong
ulil amri
 (pemerintah) dalam hal-hal yang makruf — yakni baik.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 Februari 2022 bersamaan 17 Rejab 1443H
[1]
 Surah al-An‘am: 145
[2]
 Surah Ma’idah: 4
[3]
 Lihat
https://aliftaa.jo/Research.aspx?ResearchId=16#_edn18
.
[4]
 Lihat
Ensiklopedia Dunia
, (Terj. DBP), 21/722-724.
[5]
 Lihat
https://www.worldsafety2018.org/is-squirrel-safe-to-eat/
. Diakses pada 18 Februari 2022.
[6]
 Lihat
Majmu‘ Syarh al-Muhazzab
, 9/12.
[7]
 Lihat
Matla‘ al-Badrain
, (susunan PMWP), 2/26.
[8]
 Lihat
Asna al-Matalib Syarh Raudh al-Talib
, 1/564.
[9]
 Lihat
al-Mughni
, 9/412.
[10]
 Lihat
Majmu‘ Syarh al-Muhazzab
, 9/12.
[11]
 Lihat
Sabil al-Muhtadin
, hlm. 258.
[12]
 Lihat
Tabyin al-Haqaiq
, 5/294.
[13]
 Lihat
Akta 716
, hlm. 111.
[14]
 Lihat
Akta 716
, hlm. 152-153.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#531 Menjawab Salam Bertulis melalui Whatsapp

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Apakah hukum menjawab salam bertulis melalui mesej pesanan ringkas atau aplikasi whatsapp dan sebagainya? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
فَإِذَا دَخَلْتُم بُيُوتًا فَسَلِّمُوا عَلَىٰ أَنفُسِكُمْ تَحِيَّةً مِّنْ عِندِ اللَّـهِ مُبَارَكَةً طَيِّبَةً
Maksudnya:
 “Maka apabila kamu masuk ke mana-mana rumah, hendaklah kamu memberi salam kepada (sesiapa yang seperti) kamu dengan memohon kepada Allah cara hidup yang berkat lagi baik.”
[1]
Ayat di atas menjelaskan, apabila kamu memasuki sebuah rumah, tidak kira rumah tersebut berpenghuni ataupun tidak, maka sebahagian daripada kamu berilah salam kepada sebahagian yang lain dengan lafaz “السَّلَامُ عَلَيْكُمْ وَرَحْمَةُ اللَّهِ وَبَرَكَاتُهُ atau “السَّلَامُ عَلَيْنَا وَعَلَى عِبَادِ اللهِ الصَّالِحِينَ” sekiranya tiada seorang pun di dalam rumah itu. Ucapan salam ini telah disyariatkan oleh Allah SWT dan ia merupakan ucapan yang diberkati, yang menumbuhkan rasa kasih sayang dan cinta. Apatah lagi, ia disukai oleh orang yang mendengar.
[2]
Bukan itu sahaja, malah Ibn Juzai al-Kalbi menyebutkan, terdapat dalam kalangan ulama yang berpendapat ia tidak terhad hanya kepada rumah-rumah atau kediaman tetapi juga masjid-masjid. Kita diperintahkan untuk memberi salam kepada sesiapa yang ada di dalamnya. Sekiranya tiada sesiapa di dalamnya, berilah salam kepada Nabi SAW, para malaikat dan hamba-hamba Allah yang soleh.
[3]
Hukum memberi dan menjawab salam
Pada asalnya, hukum memberi salam adalah sunat muakkad — yang sangat dituntut. Manakala hukum menjawabnya pula adalah wajib.
Imam al-Nawawi menjelaskan lagi perkara ini sebagaimana yang disebutkan dalam kitabnya bahawa hukum memulakan salam itu adalah sunat muakkad. Manakala hukum menjawab salam pula adalah fardhu atau wajib secara ijmak (sepakat para ulama). Sekiranya seseorang memberi salam kepada seseorang yang lain, maka orang yang kedua itu wajib menjawabnya sebagai fardhu ain. Jika diberi salam kepada sekelompok manusia, maka hukum menjawabnya pula menjadi fardhu kifayah. Jika salah seorang menjawabnya, maka sudah cukup dan gugur kewajipan menjawabnya bagi mereka yang lain, dan jika semua orang menjawabnya, maka semuanya dikira sebagai menunaikan perkara yang fardhu, sama ada mereka menjawabnya secara serentak ataupun tidak. Jika tiada seorang pun dalam kalangan mereka yang menjawabnya, maka mereka semua dikira berdosa.
[4]
Penjelasan lanjut berkenaan hal ini, bolehlah merujuk kepada artikel kami yang bertajuk:
#202 Memberi Salam.
[5]
Cara menulis dan memendekkan lafaz salam ketika bermesej
Secara umumnya, para ulama berbeza pendapat mengenai hal ini. Ada yang membenarkannya dan ada juga yang melarang. Mereka yang tidak membenarkan untuk memendekkannya berhujah kerana ia adalah ibadah sepertimana yang disebutkan oleh Abu al-Hasan al-‘Adawi dalam hasyiahnya.
[6]
Manakala sebahagian ulama yang lain pula, mengharuskan lafaz salam diringkaskan hanya kepada “السَّلَامُ” atau “سَلَامٌ” sama ada ketika memberi salam atau menjawabnya. Bahkah Syeikh Muhammad bin Soleh al-Uthaimin menyebutkan bahawa tidak mengapa memendekkan lafaz salam menjadi “السَّلَامُ” kerana Nabi Ibrahim A.S, ketika menjawab salam para malaikat Baginda menjawabnya dengan lafaz “سَلَامٌ” iaitu dengan makna “عَلَيْكُمْ سَلَامٌ” yang bermaksud “Ke atas kamu kesejahteraan”. Begitulah juga ketika memberi salam, tidak mengapa, jika seseorang memberi salam dengan lafaz “سَلَامٌ” iaitu dengan makna “سَلَامٌ عَلَيْكُم” yang bermaksud “Salam sejahtera ke atas kamu” atau dengan lafaz “السَّلَامُ” iaitu dengan makna “السَّلَامُ عَلَيْكُمْ” (Salam sejahtera ke atas kamu).
[7]
Pendapat mereka yang membolehkannya ini, dikuatkan lagi dengan sebuah hadith daripada riwayat Umar bin al-Khattab R.A bahawa Rasulullah SAW bersabda:
الأَعْمَالُ بِالنِّيَّةِ، ولِكُلِّ امْرِئٍ مَا نَوَى
Maksudnya:
 “Amalan-amalan itu adalah berdasarkan kepada niat, dan bagi setiap orang apa yang dia niatkan.”
[8]
Justeru, tidak mengapa jika seseorang itu memendekkan lafaz salam dalam penulisannya di aplikasi whatsapp dan seumpamanya. Hal ini kerana dia tidak akan menulis atau memendekkan lafaz salam melainkan dia berniat atau bermaksud mahu memberi salam. Misalnya, dia menulis di awal mesejnya
‘salam’
 atau
‘aslmkm’
 atau apa-apa singkatan yang boleh difahami daripadanya bahawa penulis maksudkan sebagai memberi salam. Namun, jika lafaz salam tersebut dapat ditulis dengan penuh seperti
‘assalamualaikum’
, maka itu adalah lebih baik dan keluar daripada khilaf. Penjelasan lanjut mengenai perkara ini bolehlah merujuk kepada artikel kami yang bertajuk:
 #522 Memendekkan Lafaz Salam ketika Bermesej.
[9]
Hukum menjawab salam yang bertulis
Berbalik kepada persoalan yang telah ditanyakan, kami nyatakan bahawa seseorang yang mendapat mesej mahupun pesanan ringkas yang mengandungi lafaz salam, wajib menjawabnya. Firman Allah SWT:
وَإِذَا حُيِّيتُم بِتَحِيَّةٍ فَحَيُّوا بِأَحْسَنَ مِنْهَا أَوْ رُدُّوهَا
Maksudnya:
 “Dan apabila kamu diberikan penghormatan dengan sesuatu ucapan hormat (seperti memberi salam), maka balaslah penghormatan itu dengan yang lebih baik daripadanya, atau balaslah dia (dengan cara yang sama).”
[10]

Selain itu, Nabi SAW juga pernah bersabda kepada Aisyah R.Anha:
يَا عَائِشَةُ هَذَا جِبْرِيلُ يَقْرَأُ عَلَيْكِ السَّلاَمَ، فَقُلْتُ: وَعَلَيْهِ السَّلاَمُ وَرَحْمَةُ اللَّهِ. وَهُوَ يَرَى مَا لاَ أَرَى
Maksudnya:

“Wahai Aisyah, ini Jibril. Dia mengucapkan salam kepadamu.” Lalu aku menjawab:
“وَعَلَيْهِ السَّلاَمُ وَرَحْمَةُ اللَّهِ”
 (Dan ke atasnya keselamatan dan rahmat Allah).” Nabi SAW melihat apa yang tidak aku lihat.”
[11]
Imam Nawawi ketika mensyarahkan hadith di atas menyebutkan bahawa sesiapa yang telah sampai padanya salam daripada seseorang yang lain, hendaklah dia menjawabnya dan menjawab salam itu, hukumnya adalah wajib ke atas dirinya dengan segera. Begitu juga jika dia menerima salam menerusi kertas — yakni surat — daripada orang yang berada di jauh, maka hukumnya adalah wajib untuk dia menjawab salam tersebut secara lisan dengan segera ketika dia membacanya.
[12]
Perkara ini dikuatkan lagi dengan kaedah fiqh yang menyatakan:
الكِتَابُ كَالخِطَابِ
Maksudnya:
 “Penulisan sama kedudukannya seperti percakapan.”
Dr. Muhammad al-Zuhaili ketika mensyarahkan kaedah ini menyebutkan, penulisan antara orang yang tidak hadir sama seperti pertuturan sesama orang yang hadir. Hal ini kerana pen (atau alat-alat tulis lain) merupakan salah satu alat bicara — yakni untuk menyampaikan. Sesungguhnya Nabi SAW telah diperintahkan untuk menyampaikan risalah (yakni agama ini) kepada manusia seluruhnya. Ada kalanya Baginda SAW telah menyampaikan kepada mereka melalui penulisan (yakni perutusan surat) dan ada kalanya melalui pertuturan.
[13]
Kesimpulannya
Justeru, berdasarkan kepada perbahasan dan perbincangan di atas, kami berpendapat bahawa hukum yang sama terpakai kepada mereka yang menerima pesanan ringkas daripada aplikasi
whatsapp
, SMS dan seumpamanya, atau membaca surat atau lain-lain, yang mana terkandung di dalamnya lafaz salam (yang ditujukan buat pembacanya), hendaklah dia menjawabnya kerana hukum pada penulisan sama kedudukannya dengan pertuturan. Jika menjawab salam yang dilafazkan itu, hukumnya adalah wajib, maka menjawab salam yang disampaikan melalui penulisan juga adalah wajib.
Selain itu mereka boleh memilih untuk menjawabnya secara lisan yakni sekadar menjawabnya secara lisan sahaja, tanpa membalas kembali lafaz salam itu, maka ia sudah memadai. Namun, afdhalnya adalah membalas kembali lafaz salam itu (yakni menjawabnya) dengan mengirimnya kembali melalui pesanan ringkas tersebut.
Para pembaca juga boleh mengikuti perbahasan lanjut mengenai topik yang berkaitan dalam artikel kami yang bertajuk:
#261 Memberi Salam Berlainan Jantina.
[14]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 Februari 2022 bersamaan 17 Rejab 1443H
[1]
 Surah al-Nur: 61
[2]
 Lihat
al-Tafsir al-Muyassar
, hlm. 358.
[3]
 Lihat
Tafsir Ibn Juzai
, 2/76.
[4]
 Lihat
al-Majmu‘ Syarh al-Muhazzab
, 4/593-594.
[5]
 Lihat
https://maktabahalbakri.com/202-memberi-salam/
. Diakses pada 17 Februari 2022.
[6]
 Lihat
Hasyiah al-‘Adawi ‘ala Kifayah al-Talib al-Rabbani
, 2/473.
[7]
 Lihat
Fatawa Nur ‘ala al-Darb
, 24/2.
[8]
 Riwayat al-Bukhari (54); Muslim (1907)
[9]
 Lihat
https://maktabahalbakri.com/522-memendekkan-lafaz-salam-ketika-bermesej/
. Diakses pada 19 Februari 2022.
[10]
 Surah al-Nisa’: 86
[11]
 Riwayat al-Bukhari (3217); Muslim (2447)
[12]
 Lihat
al-Minhaj Syarh Sahih Muslim
, 15/211.
[13]
 Lihat
al-Qawaid al-Fiqhiyyah wa Tatbiqatiha fi al-Mazahib al-Arba‘ah
, 1/339.
[14]
 Lihat
https://maktabahalbakri.com/261-memberi-salam-berlainan-jantina/
. Diakses pada 17 Februari 2022.

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#532 Memakan Belalang secara Hidup-hidup

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Adakah belalang boleh dimakan secara hidup-hidup sebagaimana hidupan air? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَسَخَّرَ لَكُم مَّا فِي السَّمَاوَاتِ وَمَا فِي الْأَرْضِ جَمِيعًا مِّنْهُ ۚ إِنَّ فِي ذَٰلِكَ لَآيَاتٍ لِّقَوْمٍ يَتَفَكَّرُونَ
Maksudnya:

“Dan Dia (Allah) telah menundukkan untukmu apa yang di langit dan apa yang di bumi semuanya, (sebagai rahmat) daripada-Nya. Sesungguhnya pada yang demikian itu benar-benar terdapat tanda-tanda (kekuasaan Allah) bagi kaum yang berfikir.”
[1]
Ayat di atas menunjukkan bahawa Allah SWT telah menundukkan untuk kamu semua segala apa yang ada di langit yang terdiri daripada matahari, bulan dan bintang, serta segala apa yang ada di bumi yang terdiri daripada haiwan-haiwan (makanan dan pengangkutan darat), tumbuh-tumbuhan, kapal dan lain-lain, untuk manfaat buat kamu semua. Kesemua nikmat-nikmat ini adalah merupakan pemberian daripada Allah semata-mata, Dia memberikan perkara-perkara tersebut kepada kamu sebagai nikmat-Nya dan juga kurniaan-Nya. Maka hendaklah kepada-Nya sahaja kamu menyembah (beribadah) dan jangan sekali-kali kamu menjadikan bagi-Nya sekutu. Sesungguhnya pada apa yang telah Dia tundukkan buat kamu itu ada mengandungi tanda-tanda dan bukti-bukti yang menunjukkan kepada keesaan-Nya, bagi mereka yang merenung (berfikir) akan ayat-ayat Allah (tanda-tanda kekuasaan-Nya) serta hujah-hujah dan dalil-dalil-Nya lalu mereka mengambil pengajaran daripadanya.
[2]
Definisi belalang dan habitatnya
Ringkasnya, belalang ialah serangga yang boleh melompat kira-kira sejauh 20 kali panjang badannya. Belalang sama ada bertanduk pendek, dengan sesungut pendek atau bertanduk panjang, dengan sesungut panjang. Badan belalang mempunyai tiga bahagian utama iaitu; (1) kepala, (2) toraks dan (3) abdomen. Kulit keras yang dikenali sebagai eksoskeleton menutupi badannya. Ia mempunyai lima mata. Mata majmuk yang besar, terdiri daripada beribu-ribu kanta tunggal, terletak di kedua-dua belah kepala. Dengan mata ini, ia boleh melihat ke depan, ke sisi dan ke belakang. Ia mempunyai enam kaki dan kebanyakannya mempunyai dua pasang sayap. Sesetengah spesies mempunyai sayap yang pendek dan tidak berguna, dan yang lain tidak bersayap langsung. Belalang hidup di kebanyakan bahagian di dunia kecuali dekat Kutub Utara dan Selatan. Banyak belalang hidup di padang dan padang rumput yang terdapat banyak daun untuk dimakan. Antara spesies belalang yang ada ialah belalang kunyit, belalang lubber, Katydid, belalang juta dan lain-lain.
[3]
Hukum memakan belalang
Pada asasnya, belalang adalah haiwan yang halal dimakan kerana terdapat nas yang menyebutkan mengenai kehalalannya. Di antaranya, riwayat daripada Ibn Umar R.Anhuma, beliau berkata:
أُحِلَّت لَنا مَيتَتانِ ودَمانِ؛ الجَرادُ والحيتانُ، والكَبدُ والطِّحالُ
Maksudnya:
 “
Dihalalkan ke atas kita dua jenis bangkai dan dua jenis darah. (Dua jenis bangkai) iaitu belalang dan ikan. (Dua jenis darah) iaitu hati dan limpa
.”
[4]
Begitulah juga belalang itu halal dimakan tidak kira ia disembelih (yakni dimatikan atau matinya dengan sebab) atau mati dengan sendirinya (yakni tanpa sebab). Hal ini adalah sebagaimana yang disebutkan oleh Imam al-Nawawi dalam kitabnya, dan merupakan pendapat ulama dalam kalangan mazhab Syafi‘i, Abu Hanifah, Ahmad dan majoriti daripada kalangan mereka.
[5]
Perbahasan lanjut mengenai perkara ini, bolehlah merujuk kepada dua artikel kami yang bertajuk:
#524 Memakan Belalang.
[6]
#529 Cara Menyembelih Belalang.
[7]
Memakan belalang secara hidup-hidup
Sebagai umat Islam kita dituntut untuk berbuat baik kepada semua makhluk, tidak kira orang Islam atau orang bukan Islam, termasuklah haiwan mahupun tumbuh-tumbuhan. Firman Allah SWT:
إِنَّ اللَّـهَ يَأْمُرُ بِالْعَدْلِ وَالْإِحْسَانِ وَإِيتَاءِ ذِي الْقُرْبَىٰ وَيَنْهَىٰ عَنِ الْفَحْشَاءِ وَالْمُنكَرِ وَالْبَغْيِ ۚ يَعِظُكُمْ لَعَلَّكُمْ تَذَكَّرُونَ
Maksudnya:

“Sesungguhnya Allah menyuruh berlaku adil, dan berbuat kebaikan, serta memberi bantuan kepada kaum kerabat; dan melarang daripada melakukan perbuatan-perbuatan yang keji dan mungkar serta kezaliman. Ia mengajar kamu (dengan suruhan dan laranganNya ini), supaya kamu mengambil peringatan mematuhiNya.”
[8]
Menurut al-Sa‘di, berbuat baik itu adalah seperti seseorang memberi manfaat kepada orang lain dengan hartanya, tubuh badannya, ilmunya atau lain-lain perkara yang bermanfaat sehinggakan termasuk juga di dalamnya suruhan berbuat baik kepada haiwan ternakan yang dimakan atau selainnya — yakni haiwan yang tidak dimakan.
[9]
Selain itu, berbuat baik kepada haiwan termasuk dalam akhlak dan sikap yang baik. Terdapat sebuah hadith daripada riwayat Abu Hurairah, bahawa Rasulullah SAW bersabda:
مَنْ لاَ يَرْحَمُ لاَ يُرْحَمُ
Maksudnya:
 “
Sesiapa yang tidak menyayangi maka dia tidak akan disayangi
.”
[10]
Hadith ini menunjukkan supaya bersikap rahmat — yakni belas kasihan — sesama manusia, bahkan juga kepada haiwan. Tidak dapat dinafikan lagi bahawa ia adalah suatu sikap dan akhlak yang baik lagi terpuji. Sesungguhnya Allah SWT telah memuji rasul-Nya yang bersikap sedemikian melalui firman-Nya:
لَقَدْ جَاءَكُمْ رَسُولٌ مِّنْ أَنفُسِكُمْ عَزِيزٌ عَلَيْهِ مَا عَنِتُّمْ حَرِيصٌ عَلَيْكُم بِالْمُؤْمِنِينَ رَءُوفٌ رَّحِيمٌ
Maksudnya:

“Sesungguhnya telah datang kepada kamu seorang Rasul daripada golongan kamu sendiri (iaitu Nabi Muhammad SAW), yang menjadi sangat berat kepadanya sebarang kesusahan yang ditanggung oleh kamu, yang sangat tamak (inginkan) kebaikan bagi kamu, (dan) dia pula menumpahkan perasaan belas serta kasih sayangnya kepada orang-orang yang beriman.
”
[11]
Manakala lawannya iaitu sikap keras hati yang merupakan hukuman Allah ke atas orang Yahudi tatkala mereka mencabuli perjanjian setia, sebagaimana firman Allah SWT:
فَبِمَا نَقْضِهِم مِّيثَاقَهُمْ لَعَنَّاهُمْ وَجَعَلْنَا قُلُوبَهُمْ قَاسِيَةً
Maksudnya:
 “
Maka dengan sebab mereka mencabuli perjanjian setia mereka, Kami laknatkan mereka, dan Kami jadikan hati mereka keras membatu (tidak mahu menerima kebenaran).
”
[12]
Oleh itu, rahmat — yakni bersikap kasih sayang dan mengasihi — itu merupakan kelebihan dan sifat yang baik, sedangkan keras hati itu pula ialah sifat yang buruk. Justeru, bersikap rahmat kepada haiwan, antaranya adalah dengan memberinya makan dan minum, mengubati lukanya, tidak membebankan haiwan tersebut di luar kemampuannya.
[13]
Berbalik kepada persoalan yang diajukan, Imam al-Nawawi menyebutkan bahawa menurut pendapat yang paling sahih, halal menelan atau memakan belalang ketika masih lagi hidup.
[14]
 Begitu juga Ibn Qudamah menyebutkan bahawa diharuskan untuk memakan belalang serta apa yang ada di dalamnya (yakni perutnya). Oleh itu, harus menggorengnya tanpa perlu dikeluarkan isi perutnya (yakni dibersihkan terlebih dahulu). Namun, hukumnya adalah makruh sekiranya belalang itu dimakan atau ditelan ketika masih lagi hidup kerana perbuatan tersebut menyakitinya (yakni menyeksanya).
[15]
 Hal ini kerana belalang termasuk dalam haiwan yang mana bangkainya adalah suci lagi halal meskipun tidak melalui proses penyembelihan
[16]
 berdasarkan kepada riwayat daripada Ibn Umar R.Anhuma berkenaan kehalalan bangkai belalang dan ikan.
[17]
Kesimpulannya
Justeru, berdasarkan kepada perbincangan di atas,
kami berpendapat bahawa hukum memakan belalang atau menelannya secara hidup-hidup adalah makruh
 kerana perbuatan itu berkemungkinan menyakiti dan menyeksanya.
Kami juga mengambil kesempatan di sini menyarankan bahawa adalah lebih baik, sekiranya ia dimatikan terlebih dahulu dengan cara memotong kepalanya, merebus dan seumpamanya sebelum dimakan kerana kita dituntut untuk berbuat baik sekalipun kepada haiwan yang hendak dimakan. Termasuklah dalam perbuatan ihsan itu, tidak menyeksanya dengan cara memasaknya secara hidup-hidup. Begitu juga, perbuatan memakan belalang secara hidup-hidup juga dikhuatiri akan memberi mudarat kepada pemakannya kerana kebiasaannya haiwan yang masih hidup dan tidak dimasak dengan sempurna mudah terdedah kepada jangkitan bakteria.
Selain itu juga, memakan belalang secara hidup-hidup — sekalipun ia adalah dibolehkan — dilihat tidak mencerminkan akhlak sebagai seorang Islam yang dekat dengan sifat rahmat — yakni bersikap belas kasihan dan berkasih sayang — sesama makhluk sebagaimana yang dituntut dalam agama Islam itu sendiri. Hal ini kerana perbuatan memakannya secara hidup-hidup itu merupakan sejuzuk daripada perbuatan menyeksa haiwan. Kami akhiri dengan hadith ini sebagai iktibar buat kita semua, di mana Baginda SAW ada bersabda:
مَنْ لاَ يَرْحَمُ لاَ يُرْحَمُ
Maksudnya:
 “
Sesiapa yang tidak menyayangi maka dia tidak akan disayangi
.”
[18]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 Februari 2022 bersamaan 17 Rejab 1443H
[1]
 Surah al-Jathiyah: 13
[2]
 Lihat
al-Tafsir al-Muyassar
, hlm. 499.
[3]
 Lihat
Ensiklopedia Dunia
, (Terj. DBP), 3/392-396.
[4]
 Riwayat al-Baihaqi (1211) dan beliau menyebutkan dalam
al-Sunan al-Kabir
, sanad hadith ini adalah sahih.
[5]
 Lihat
al-Majmu‘ Syarh al-Muhazzab
, 9/74.
[6]
 Lihat
https://maktabahalbakri.com/524-memakan-belalang/
. Diakses pada 19 Februari 2022.
[7]
 Lihat
https://maktabahalbakri.com/529-cara-menyembelih-belalang/
. Diakses pada 19 Februari 2022.
[8]
 Surah al-Nahl: 90
[9]
 Lihat
Tafsir al-Sa’di
, 1/447
[10]
 Riwayat al-Bukhari (5997)
[11]
 Surah al-Taubah: 128
[12]
 Surah al-Ma’idah: 13
[13]
 Lihat
al-Adab al-Nabawi
, hlm. 122-123.
[14]
 Lihat
al-Majmu‘ Syarh al-Muhazzab
, 9/38.
[15]
 Lihat
al-Mughni
, 9/395.
[16]
 Lihat
al-Majmu‘ Syarh al-Muhazzab
, 9/72;
Mughni al-Muhtaj
, 6/98-99.
[17]
 [17] Riwayat al-Baihaqi (1211) dan beliau menyebutkan dalam
al-Sunan al-Kabir
, sanad hadith ini adalah sahih.
[18]
 Riwayat al-Bukhari (5997)

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#533 Dakwaan Sebagai Imam Mahdi

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Assalamualaikum ustaz. Bolehkah seseorang itu mendakwa yang dia merupakan imam mahdi ? Terima kasih.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Nama dan Kelahiran al-Mahdi
Menurut Ibn Kathir, nama beliau ialah Muhammad bin Abdillah al-‘Alawi al-Fathimi al-Hasani.
[1]
 Hal ini sepertimana disebut dalam sebuah hadith daripada Abdullah bin Mas’ud R.A bahawa Rasulullah SAW bersabda:
لاَ تَذْهَبُ الدُّنْيَا حَتَّى يَمْلِكَ الْعَرَبَ رَجُلٌ مِنْ أَهْلِ بَيْتِي يُوَاطِئُ اسْمُهُ اسْمِي
Maksudnya
: “Dunia tidak akan berlalu pergi sehinggalah bangsa Arab akan dikuasai oleh seorang lelaki dari kalangan ahli baitku yang namanya bersamaan dengan namaku.”
[2]
Al-Munawi berkata: Di dalam hadith ini, terdapat penolakan terhadap golongan Rafidhah. Padanya bangkangan yang keras terhadap pendapat golongan Rafidhah bahawa Mahdi ialah Imam Abu al-Qasim Muhammad al-Hujjah Ibn al-Imam Abi Muhammad al-Hasan al-Khalis, bahawa ia adalah Mahdi yang dinanti. Ini kerana, jika sekiranya namanya bersamaan, tetapi nama ayahnya tidak serupa dengan nama ayah Nabi.
[3]
Ciri-ciri Imam Mahdi
Menurut Abu Nu’aim, antara ciri-ciri yang terdapat pada diri al-Imam al-Mahdi adalah:
Di bahagian bahunya ada tanda yang sama pada bahu Nabi SAW.
Beliau akan berkumpul bersama Nabi Isa A.S dan Nabi Isa akan bersolat di belakangnya.
Penduduk bumi akan merasa cukup pada zaman kekuasaannya dan banyaknya keberkatan dari bumi akan keluar.
Beliau akan menanam satu batang kayu di atas tanah yang kering lalu ia akan menjadi hijau dan berdaun.
[4]
Waktu Kemunculan al-Mahdi
Dalam kitab
al-Fitan wa al-Malahim
, Ibn Kathir berkata: Aku mengira bahawa keluarnya al-Mahdi berlaku sebelum turunnya Nabi Isa AS. Ini berdasarkan sebuah hadis yang diriwayatkan oleh Jabir bin Abdillah R.A beliau berkata: Rasulullah SAW bersabda:
فَيَنْزِلُ عِيسَى ابْنُ مَرْيَمَ صلى الله عليه وسلم فَيَقُولُ أَمِيرُهُمْ تَعَالَ صَلِّ لَنَا . فَيَقُولُ لاَ . إِنَّ بَعْضَكُمْ عَلَى بَعْضٍ أُمَرَاءُ . تَكْرِمَةَ اللَّهِ هَذِهِ الأُمَّةَ
Maksudnya
:
 “Isa bin Maryam SAW turun, lalu pemimpin mereka (al-Mahdi) berkata: ‘Marilah, solatlah mengimami kami.’ Lalu Isa berkata: ‘Tidak, sesungguhnya sebahagian kamu menjadi pemimpin atas sebahagian yang lain, sebagai kemuliaan yang Allah berikan kepada umat ini.”
[5]
Syeikh al-‘Azim Abadi berkata: Pada hadis-hadis ini, telah datang riwayat dalam Sahih al-Bukhari dan Muslim yang menunjukkan dua perkara:
Pertama
: Bahawa ketika turunnya Isa AS dari langit, maka orang yang memerintah urusan umat Islam ketika itu adalah seorang lelaki dari kalangan mereka.
Kedua:
Beliau hadir memimpin mereka untuk solat dan mengimami solat kepada seluruh umat Islam. Ini adalah permintaan daripada Nabi Isa AS ketika turunnya untuk menjadi imam solat, lalu ditunjuk kepada lelaki ini kerana kesesuaiannya. Sekalipun tidak dinyatakan dengan jelas lafaz al-Mahdi, tetapi ia menunjukkan sifat lelaki soleh yang menjadi imam bagi umat Islam ketika itu.
Tempat Keluar al-Mahdi
Al-Mahdi akan keluar dari arah timur. Hal ini berdasarkan hadith daripada Thauban R.A, katanya: Rasulullah SAW bersabda:
يَقْتَتِلُ عِنْدَ كَنْزِكُمْ ثَلاَثَةٌ؛ كُلُّهُمْ اِبْنُ خَلِيْفَةٍ، ثُمَّ لاَ يَصِيْرُ إِلَـى وَاحِدٍ مِنْهُمْ، ثُمَّ تَطْلُعُ الرَّايَاتُ السُّوْدُ مِنْ قِبَلِ الْمَشْرِقِ، فَيَقْتُلُوْنَكُمْ قِتْلاً لَمْ يَقْتُلْهُ قَوْمٌ… (ثُمَّ ذكر شَيْئًا لاَ أَحْفَظُهُ، فَقَالَ:) فَإِذَا رَأَيْتُمُوْهُ؛ فَبَايِعُوْهُ، وَلَوْ حَبْوًا عَلَى الثَّلْجِ؛ فَإِنَّهُ خَلِيْفَةُ اللهِ اَلْمَهْدِيُّ.
Maksudnya
:
“Ada tiga orang yang akan saling membunuh di sisi simpanan kamu; mereka semua adalah putera khalifah, kemudian ia tidak akan kembali kepada salah seorang dari mereka. Akhirnya, muncullah bendera-bendera hitam dari arah timur, lalu mereka akan memerangi kamu dengan peperangan yang tidak pernah dilakukan oleh satu kaum pun.. (lalu Baginda menuturkan sesuatu yang tidak aku fahami, kemudian bersabda): Jika kamu melihatnya, maka bai’ahlah dia. Walaupun dengan merangkak di atas salji, kerana sesungguhnya dia ialah khalifah Allah, al-Mahdi.”
[6]
Menurut Ibn Kathir, yang dimaksudkan dengan simpanan pada lafaz tersebut ialah simpanan Ka’bah. Tiga orang putera-putera khalifah akan saling berbunuhan di sisinya untuk merebutkannya hingga tiba akhir zaman. Kemudian, keluarlah al-Mahdi dan beliau datang dari arah timur. Beliau didokong oleh orang-orang dari timur yang menolongnya, menegakkan kekuasaannya, memperkuat sendi-sendinya, dan bendera mereka ketika itu juga berwarna hitam yang melambangkan ketenangan, sebagaimana bendera Rasulullah SAW di mana ia juga berwarna hitam dengan sebutan al-‘Uqab. Dia akan dibai’ah di Masjidil Haram (berhampiran Ka’bah) sebagaimana diisyaratkan oleh sebahagian hadith.
[7]
Beza Antara Imam Mahdi Ahli Sunnah dan Syiah
Mengikut kepercayaan Syiah Imamiyyah, bahawa al-Mahdi di sisi mereka ialah imam mereka yang terakhir, iaitu imam yang ke-12, yang digelar Muhammad bin al-Hasan al-Askari. Dan dia di sisi mereka adalah anak kepada al-Husain bin Ali, bukan daripada anak al-Hasan. Antara iktikad mereka bahawa Muhammad bin al-Hasan al-Askari telah masuk ke dalam Gua Samira’ sejak lebih seribu seratus tahun dalam usianya ketika itu 5 tahun.
Antara iktikad mereka bahawa ia hadir di banyak tempat walaupun ghaib pada mata kasar. Dia lah Imam Mahdi yang mereka nantikan kembalinya. Sedangkan tiada dalil demikian itu dalam kitab Allah atau Sunnah Rasulullah SAW. Dan tidak terdapat satu riwayat pun daripada ulama kita Ahli Sunnah sependapat dengan pendapat ini.
Imam Ibn Kathir membantah Imam Mahdi versi Syiah ini dengan katanya: “Masalah Imam Mahdi yang akan muncul pada akhir zaman, yang menjadi seorang daripada khalifah-khalifah yang lurus dan imam-imam yang mendapat petunjuk, beliau bukanlah Imam Mahdi golongan Syiah yang mereka harap akan muncul dari Gua Samira. Ini kerana, semua itu tidak sesuai dengan realiti, tidak terlihat wujudnya, dan tidak pula ada tanda-tandanya. Mereka menganggap Imam Mahdi itu adalah Muhammad bin al-Hasan al-Askari yang masuk ke gua.
Kemudian beliau turut berkata: “Al-Mahdi akan keluar dari arah
masyriq,
bukan dari Gua Samira seperti anggapan orang-orang bodoh dalam kalangan Rafidhah (Syiah Imamiyyah Ithna Asyariyyah). Mereka menganggapnya sudah ada pada waktu sekarang dan mereka terus menunggu waktu keluarnya al-Mahdi pada akhir zaman. Sungguh, ini adalah cakap-cakap kosong dan kehinaan yang dilemparkan oleh syaitan. Ini kerana, tidak ada dalil, bukti daripada al-Quran dan al-Sunnah, serta tidak juga daripada akal yang sihat. Tidak juga daripada istihsan.”
[8]
Bolehkah Seseorang itu mengaku sebagai Imam Mahdi?
Berdasarkan nas dan hujjah daripada syara’, Sesungguhnya Imam Mahdi yang sebenar yang ditunggu ini tidak tahu bahawa dia adalah al-Mahdi yang ditunggu sehinggalah Allah mengehendaki untuk mendedahkannya, iaitu ketika turunnya Nabi Isa AS. Sekiranya seseorang itu mendakwa bahawa dia adalah Imam Mahdi dan meminta manusia untuk berbaiah secara paksa kepadanya dan mengancam untuk membunuh manusia jikalau tidak berbaiah kepadanya, maka telah jelaslah penyelewangan yang dilakukan dan ia bercanggah dengan hadith-hadith Nabi SAW sebagaimana yang baginda terangkan mengenai Imam Mahdi.
Dalam sejarah Islam, telah terlalu banyak golongan pendusta yang mendakwa mereka adalah al-Mahdi al-Muntazar (yang dinantikan). Justeru, tidak pelik jika terdapat mana-mana individu dari yang mengeluarkan dakwaan seperti ini.
Antara individu yang telah direkodkan membuat dakwaan batil tersebut adalah:
Ubaidullah bin Maimun al-Qaddah
. Lahir pada tahun 259 H dan meninggal pada tahun 322 H. Datuknya merupakan seorang Yahudi yang dinisbahkan kepada keluarga Majusi. Dinisbahkan secara palsu dan jahat bahawa mereka dari keturunan Rasulullah SAW. Mereka adalah pembesar
Rafidhah al-Qaramithah al-Bathiniyah
 yang memusuhi agama yang berselindung di sebalik penisbahan kepada keluarga Rasulullah.  Dia juga merupakan pengasas Daulah Fathimiyah.
[9]
Muhammad bin Tumart
. Lahir pada tahun 485 H dan meninggal dunia pada tahun 524 H. Seorang lelaki munafik lagi pembohong. Dia membuat dakwaan jahat lagi dusta bahawa dirinya adalah al-Mahdi al-Muntazar. Dia juga merupakan seorang yang sangat zalim.
[10]
Mahdi kelompok Kaisan.
Mereka menyangka bahawa al-Mahdi adalah Muhammad bin al-Hanafiah. Dia dikatakan sedang hidup dan bermukim di bukit Radhwa. Dia juga dikatakan berada di tengah-tengah dua ekor singa yang menjaganya.
[11]
Malangnya, ada juga umat Islam di nusantara ini yang mengaku sebagai Imam Mahdi. Dalam situasi di Malaysia juga, bukan seorang yang mengaku Imam Mahdi, bahkan seorang lelaki bernama Mat Alimin Abdullah mengaku dirinya sebagai Imam Mahdi dan Nabi Muhammad. Ia berlaku sekitar bulan April 2016. Hal ini membawa kepada pendakwaan di Mahkamah Syariah dan akhirnya dia mengaku bersalah dan dijatuhi hukuman.
Fatwa Institusi Agama di Malaysia Tentang Dakwaan Sebagai Imam Mahdi
Antara fatwa yang pernah dikeluarkan berkaitan isu ini ialah:
Mesyuarat Jawatankuasa Perundingan Hukum Syarak Wilayah Persekutuan Kali Ke-81 pada 19 April 2012 telah membincangkan dan memutuskan bahawa ciri-ciri ajaran sesat yang disenaraikan di bawah ini adalah merupakan amalan, upacara dan adat istiadat yang bertentangan dengan akidah Ahli Sunnah Wal-Jamaah. Ia adalah sesat dan menyeleweng dari akidah Islam yang sebenar serta haram dilakukan. Antaranya ialah: Mendakwa sebagai Imam Mahdi.
Di Malaysia, setiap individu yang mendakwa dirinya sebagai Imam Mahdi telah difatwakan sebagai ajaran sesat. Ini boleh dilihat dalam kes pengharaman ajaran sesat Qadiani
[12]
, al-Arqam atau Rufaqa
[13]
, dan juga kelompok Syiah yang mengatakan Muhammad bin Hasan al-Askari sebagai Imam Mahdi.
[14]
Kesimpulan
Sebagai kesimpulan, kami nyatakan
bahawa tidak ada seorang pun boleh mengaku bahawa dia merupakan Imam Mahdi yang ditunggu tersebut
. Bahkan, jelas menunjukkan kepada kita bahawa mana-mana individu yang mendakwa sebagai Imam Mahdi adalah tertolak dan tidak benar sama sekali berdasarkan hujjah dan nas syara’. Hal ini kerana, segala muwasafat berasaskan kepada nas-nas nabawi yang telah dibincangkan amat menyeleweng daripada yang terdapat pada watak, syakhsiah, nama, fizikal, serta bangsa yang dimiliki oleh orang yang mendakwa bahawa dia merupakan Imam Mahdi.
Justeru, kami menyeru kepada sesiapa yang mendakwa bahawa dia merupakan imam mahdi supaya kembali kepada Islam yang sebenar tanpa membuat sebarang dakwaan yang menyeleweng. Begitu juga kepada masyarakat Islam di Malaysia agar tidak terpengaruh dengan dakwaan seperti ini. Sebaliknya, rujuklah kepada sumber yang sahih lagi benar iaitu Kitabullah dan Sunnah Rasulullah SAW serta melihat kepada tafsir-tafsir dan syarahan para ulama yang Rabbani lagi mendalam ilmu mereka. Kami juga telah menjawab berkenaan hakikat sebenar Imam Mahdi di dalam Artikel
#521 Hakikat Sebenar Imam Mahdi.
Akhir kalam, marilah sama-sama kita perbaharui tekad dan azam kita untuk mempelajari ilmu dan beriltizam dengan syariat Islam yang sebenar. Kami menutup perbincangan ini untuk sama-sama mengajak semua bagi mengangkat tangan memohon doa kepada Allah SWT:
اللَّهُمَّ أَرِنَا الْحَقَّ حَقًّا، وَارْزُقْنَا اتِّبَاعَهُ، وَأَرِنَا الْبَاطِلَ بَاطِلًا، وَارْزُقْنَا اجْتنِاَبَهُ، وَلَا تَجْعَلْهُ مُلْتَبِسًا عَلَيْنَا فَنَضِلَّ، وَاجْعَلْنَا لِلْمُتَّقِينَ إِمَامًا
Maksudnya: “
Ya Allah, tunjukkanlah kepada kami kebenaran itu sebagai kebenaran, dan rezekikanlah kepada kami untuk mengikutinya. Dan tunjukkanlah kepada kami kebatilan itu sebagai kebatilan dan rezekikanlah kepada kami untuk menjauhinya, dan jangan jadikannya terkeliru atas kami sehingga kami sesat. Dan jadikanlah kami sebagai pemimpin bagi orang yang bertaqwa
.”
Wallahu a’lam.
Bertarikh: 21 Februari 2022 bersamaan 19 Rejab 1443H

[1]
 Lihat
al-Nihayah fi al-Fitan wa al-Malahim
, 1/29
[2]
 Riwayat al-Tirmizi (2230) Beliau berkata: Hasan Sahih.
[3]
 Lihat
Faidh al-Qadir
, 5/332
[4]
 Lihat
al-Sa’ah li Asyrat al-Sa’ah
, oleh Abu Nu’aim al-Asfahani, hlm. 85
[5]
 Riwayat Muslim (247)
[6]
 Riwayat Ibn Majah (4084), al-Hakim dalam al-Mustadrak (4/464) dan beliau berkata: “Hadith ini sahih dengan syarat al-Syaikhan.” Hal ini disepakati oleh al-Zahabi. Ibn Kathir berkata: Sanadnya kuat dan sahih. (Lihat
al-Fitan wa al-Malahim
, 1/29)
[7]
 Lihat
al-Nihayah fi al-Fitan wa al-Malahim
, 1/16
[8]
 Lihat
al-Nihayah fi al-Fitan wa al-Malahim
, 1/29
[9]
 Lihat
Minhaj al-Sunnah
, 49/318
[10]
 Lihat kajian ilmiah tulisan Fadhilat al-Syeikh Hamud bin Abd Allah al-Tuwaijiri edaran Idarah al-Buhuuth al-Ilmiyyah.
[11]
 Lihat
al-Manar al-Munif
, hlm. 153
[12]
 http://www.e-fatwa.gov.my/fatwa-negeri/fatwa-tentang-ajaran-ahmadiahqadiani
[13]
http://www.e-fatwa.gov.my/fatwa-negeri/usaha-usaha-menghidupkan-semula-al-arqam-melalui-syarikat-rufaqa-corporation-sdn-bhd
[14]
 http://www.e-fatwa.gov.my/fatwa-negeri/fatwa-tentang-fahaman-syiah

[give_form id=”14962″]


#534 Akad Nikah Suami Yang Dinasabkan Kepada Bapa Angkat

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Ketika akad nikah, wali menyebut nama suami dengan berbinkan bapa angkat ketika melafazkan akad nikah. Adakah sah nikah suami yang berbinkan bapa angkat?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Perbuatan menasabkan anak angkat kepada bukan bapanya merupakan perbuatan yang dilarang oleh Islam. Perkara ini pernah berlaku kepada Rasulullah SAW dengan Zaid bin Harithah yang merupakan anak angkat Rasulullah SAW. Disebabkan oleh keakraban beliau dengan baginda SAW sehingga beliau dipanggil dengan Zaid bin Muhammad. Lalu Allah SWT menurunkan ayat melarang perbuatan menasabkan seseorang kepada bukan bapanya sebagaimana firman-Nya SWT :
مَّا جَعَلَ اللَّـهُ لِرَجُلٍ مِّن قَلْبَيْنِ فِي جَوْفِهِ ۚ وَمَا جَعَلَ أَزْوَاجَكُمُ اللَّائِي تُظَاهِرُونَ مِنْهُنَّ أُمَّهَاتِكُمْ ۚ وَمَا جَعَلَ أَدْعِيَاءَكُمْ أَبْنَاءَكُمْ ۚ ذَٰلِكُمْ قَوْلُكُم بِأَفْوَاهِكُمْ ۖ وَاللَّـهُ يَقُولُ الْحَقَّ وَهُوَ يَهْدِي السَّبِيلَ ﴿٤﴾ ادْعُوهُمْ لِآبَائِهِمْ هُوَ أَقْسَطُ عِندَ اللَّـهِ ۚ فَإِن لَّمْ تَعْلَمُوا آبَاءَهُمْ فَإِخْوَانُكُمْ فِي الدِّينِ وَمَوَالِيكُمْ ۚ وَلَيْسَ عَلَيْكُمْ جُنَاحٌ فِيمَا أَخْطَأْتُم بِهِ وَلَـٰكِن مَّا تَعَمَّدَتْ قُلُوبُكُمْ ۚ وَكَانَ اللَّـهُ غَفُورًا رَّحِيمًا
Maksudnya:
Diperintahkan dengan yang demikian kerana) Allah tidak sekali-kali menjadikan seseorang mempunyai dua hati dalam rongga dadanya; dan Ia tidak menjadikan isteri-isteri yang kamu “zihar” kan itu sebagai ibu kamu; dan Ia juga tidak menjadikan anak-anak angkat kamu, sebagai anak kamu sendiri. Segala yang kamu dakwakan mengenai perkara-perkara) yang tersebut itu hanyalah perkataan kamu dengan mulut kamu sahaja. Dan (ingatlah) Allah menerangkan yang benar dan Dia lah jua yang memimpin ke jalan yang betul. Panggilah anak-anak angkat itu dengan ber”bin”kan kepada bapa-bapa mereka sendiri; cara itulah yang lebih adil di sisi Allah. Dalam pada itu, jika kamu tidak mengetahui bapa-bapa mereka, maka panggilah mereka sebagai saudara-saudara kamu yang seugama dan sebagai “maula-maula” kamu. Dan kamu pula tidak dikira berdosa dalam perkara yang kamu tersilap melakukannya, tetapi (yang dikira berdosa itu ialah perbuatan) yang disengajakan oleh hati kamu melakukannya. Dan (ingatlah Allah Maha Pengampun, lagi Maha Mengasihani.
[1]
Imam al-Qurtubi menyatakan di dalam tafsirnya:
“
Ayat ‘Panggilah anak-anak angkat itu dengan ber”bin”kan kepada bapa-bapa mereka sendiri’ diturunkan kepada perihal Zaid Bin Harithah. Sepertimana kata Ibnu Umar bahawa para sahabat memanggil Zaid bin Harithah dengan Zaid bin Muhammad menjadi dalil bahawa anak angkat telah diamalkan sejak zaman jahiliyyah. Datang Islam meneruskan amalan tersebut dan mendukungnya sehinggalah turun ayat  ادْعُوهُمْ لِآبَائِهِم.Maka Allah menjelaskan hukum tersebut dan melarang untuk menasabkan anak angkat kepada angkat dengan menggunakan perkataan ‘lebih adil’. Yang lebih utama adalah menasabkan anak angkat tersebut kepada bapanya sendiri”.
[2]
Ibn Kathir pula di dalam tafsirnya menyebutkan:
“Ayat ini diturunkan untuk memutuskan penasaban anak angkat kepada ayah angkat.”
[3]
Daripada Ibn Abbas R.Anhuma, bahawa Rasulullah SAW bersabda:
مَنِ انْتَسَبَ إِلَى غَيْرِ أَبِيهِ , أَوْ تَوَلَّى غَيْرَ مَوَالِيهِ ، فَعَلَيْهِ لَعْنَةُ اللهِ وَالْمَلاَئِكَةِ وَالنَّاسِ أَجْمَعِينَ
Maksudnya
:
 ” Sesiapa yang memanggil seseorang dengan selain nama ayahnya atau selain dari maulanya maka ke atasnya laknat Allah, para malaikat dan manusia seluruhnya:”
[4]
Maka jelas perbuatan bin atau binti anak angkat kepada ayah angkat adalah dilarang. Sebaiknya anak tersebut di ‘bin’ atau ‘binti’ dengan ayah kandung mereka supaya mereka tahu tentang asal-usul dan keturunan mereka.
Syarat
al-Ta’yyin
Atau Penentuan Ketika Akad
Disyaratkan ketika akad nikah, untuk
ditentukan lelaki yang berkahwin itu sama ada dengan menyebut nama atau dengan isyarat atau dengan mensifatkan ciri-ciri lelaki yang akan diakadkan itu
. Tidak sah akad nikah dengan melafaz secara umum seperti “aku nikahkan kamu dengan sesiapa di antara kamu”.
[5]
Sighah adalah
ijab
dan
qabul
 yang merupakan salah satu rukun nikah yang diwajibkan ketika akad nikah. Disebutkan bahawa:
إِنَّمَا يصح النِّكَاح بِإِيجَاب وَهُوَ زَوجتُكَ أَوْ أَنْكحتُكَ
Maksudnya
: “Sesungguhnya sahnya nikah dengan Ijab iaitu aku kahwinkan kamu atau aku nikahkan kamu”.
[6]
Berdasarkan di atas,
tidak disyaratkan untuk disebutkan nama pengantin lelaki sekiranya sudah jelas dhamir atau kata ganti nama ‘kamu’ ditujukan kepada siapa.
Kesimpulan
Sebagai penutup, berdasarkan hujah dan dalil di atas, kami nyatakan bahawa
Hukum anak angkat berbinkan bapa angkat adalah haram.
Namun, permasalahan nama yang berbinkan bapa angkat
tidak memberi kesan kepada sah atau batal akad nikah
 kerana akad nikah sudah sah jika nama lelaki itu sudah disebutkan dan juga sudah ditentukan. Tambahan pula, sekiranya wali itu memegang tangan lelaki tersebut ketika melafazkan akad, secara tidak langsung menzahirkan
al-taa’yin
 atau penentuan.
Semoga Allah memberikan kita hidayah dan petunjuk dalam mengamalkan syariat-Nya. Amin.
Wallahua`lam.
Bertarikh: 21 Februari 2022 bersamaan 19 Rejab 1443H
[1]
 Surah al-Ahzab: 4-5
[2]
 Lihat
al-Jami’ li Ahkam al-Quran
, 14/119
[3]
 Lihat
Tafsir al-Quran al-‘Azim
 (3/564)
[4]
 Riwayat Ibnu Majah (2609)
[5]
 Lihat
Mughni

al-Muhtaj,
3/143 dan
al-Majmu’,
17/300
[6]
 Lihat
 Minhaj al-Thalibin,
3/1229

[give_form id=”14962″]


#535 Perkahwinan Dihalang Ibu Bapa

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Ibu bapa saya menghalang saya daripada bernikah dengan perempuan dari negeri tertentu. Bagaimana kalau saya tidak mengikut larangan tersebut?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Nikah menurut
Kamus Dewan Edisi Keempat
bermaksud sebuah akad (perjanjian) yang mengandungi lafaz ijab dan kabul yang menghalalkan pasangan lelaki dan perempuan untuk melakukan persetubuhan.
[1]
Lafaz nikah ada disebut di dalam firman Allah SWT:
فَانْكِحُوا مَا طَابَ لَكُمْ مِنَ النِّسَاءِ
Maksudnya:
 “…
maka berkahwinlah dengan sesiapa yang kamu berkenan dari perempuan-perempuan (lain)…”
[2]
Islam menggalakkan umatnya supaya berkahwin kerana perbuatan itu merupakan Sunnah Baginda Nabi SAW. Selain itu perkahwinan juga terdapat pelbagai kebaikan dan faedah, sama ada kepada individu mahupun masyarakat. Hal ini seperti yang disebut di dalam hadis yang diriwayatkan daripada Abu Ayyub RA, Sabda Nabi SAW:
أَرْبَعٌ مِنْ سُنَنِ الْمُرْسَلِينَ: الْحَيَاءُ، وَالتَّعَطُّرُ، وَالسِّوَاكُ، وَالنِّكَاحُ
Maksudnya
: Empat perkara yang merupakan sunnah para rasul, iaitu sifat malu, berwangi-wangian, bersugi dan nikah.
[3]
Perkahwinan adalah suatu perkara yang diharuskan di dalam syariat Islam sebagai memenuhi fitrah manusia yang ingin berpasangan.
[4]
Pernikahan juga adalah suatu Sunnah Rasulullah SAW yang disebutkan di dalam banyak hadith. Antaranya yang diriwayatkan oleh Aisyah R.Anha, bahawa Nabi SAW bersabda:
النِّكَاحُ مِنْ سُنَّتِي فَمَنْ لَمْ يَعْمَلْ بِسُنَّتِي فَلَيْسَ مِنِّي
Maksudnya
:
Pernikahan adalah dari sunnahku, sesiapa yang tidak beramal dengan Sunnah aku, bukanlah daripada kalanganku.
[5]
Dalam menjawab persoalan ini, terdapat beberapa perkara yang perlu difahami dengan baik agar dapat menyelesaikan kemelut ini.
Maqasid Pernikahan
Sesungguhnya setiap perkara yang disyariatkan oleh Islam itu mempunyai tujuan dan hikmah yang sangat besar. Tidak ada sesuatu yang disyariatkan oleh Allah SWT itu tidak mempunyai hikmah atau sekadar sia-sia. Antara perkara yang perlu difahami oleh semua umat Islam adalah maqasid atau tujuan pensyariatan perkahwinan di dalam Islam. Antara maqasid yang disebutkan para ulama’ di dalam pensyariatan perkahwinan adalah memelihara keturunan, mengeluarkan air (mani) yang membawa darurat apabila hanya terkandung dalam badan. Begitu juga dapat membantu membela nasib wanita dengan memberikan nafkah, mengelak daripada berlakunya zina dan memperbanyakkan umat Nabi SAW.
[6]
Syeikh Abdullah Bin Bayyah pula menyebutkan bahawa antara maqasid pernikahan adalah untuk beranak-pinak, berkasih-sayang, dan bersilaturahim. Perbuatan yang menyebabkan terputusnya silaturahim adalah ditegah di dalam Islam.
[7]
Maka, jelaslah bahawa pernikahan itu mempunyai maqasid dan hikmah yang sangat banyak dan mengangkat kepentingan mengeratkan silaturahim sesama manusia.
Kesepadanan Dalam Perkahwinan
Selain itu, perlu untuk kita fahami salah satu bab dalam hal perkahwinan adalah, masalah kesepadanan. Kesepadanan atau asal perkataan di dalam bahasa arab ialah
kafaah
yang bermaksud persamaan. Dari sudut syarak, ia bermaksud perkara wajib yang ditinggalkan kerana aib.
Namun begitu, kesepadanan ini tidak menentukan sah atau tidak pernikahan, ia hanya hak untuk wali dan orang perempuan, maka kedua mereka berhak untuk menolak lelaki tersebut.
Syeikh Muhammad al-Zuhili menyatakan bahawa Salah satu perkara yang termasuk dalam hal kesepadanan ialah keturunan. Maka, perbezaan sesuatu puak dengan puak yang lain dianggap tidak setara atau sepadan, sepertimana dicontohkan bahawa orang arab Quraisy tidak sepadan dengan yang bukan Quraisy.
[8]
Maka, begitulah di negara ini, ada kalanya ada terdapat perbezaan di antara masyarakat di antara satu negeri dengan negeri yang lain. Maka, Islam tetap meraikan hal ini bagi menjaga maruah dan budaya keluarga.
Yang terakhir, perkara yang perlu dirai’kan di dalam persoalan ini ialah
adab seorang anak dengan ibu dan bapa
.
Firman Allah SWT:
وَقَضَىٰ رَبُّكَ أَلَّا تَعْبُدُوا إِلَّا إِيَّاهُ وَبِالْوَالِدَيْنِ إِحْسَانًا ۚ إِمَّا يَبْلُغَنَّ عِندَكَ الْكِبَرَ أَحَدُهُمَا أَوْ كِلَاهُمَا فَلَا تَقُل لَّهُمَا أُفٍّ وَلَا تَنْهَرْهُمَا وَقُل لَّهُمَا قَوْلًا كَرِيمًا
Maksudnya
: “Dan Tuhanmu telah perintahkan, supaya engkau tidak menyembah melainkan kepadaNya semata-mata, dan hendaklah engkau berbuat baik kepada ibu bapa. Jika salah seorang dari keduanya, atau kedua-duanya sekali, sampai kepada umur tua dalam jagaan dan peliharaanmu, maka janganlah engkau berkata kepada mereka (sebarang perkataan kasar) sekalipun perkataan “Ha”, dan janganlah engkau menengking menyergah mereka, tetapi katakanlah kepada mereka perkataan yang mulia (yang bersopan santun).”
[9]
Syeikh al-Maraghi berkata, Allah SWT benar-benar mewasiatkan tentang tanggungjawab terhadap kedua-dua ibubapa secara serius, sehingga sesiapa sahaja yang derhaka terhadap mereka akan meremang bulu romanya serta ngeri mendengarnya. Ini disebabkan wasiat itu dimuliakan oleh Allah SWT dengan perintah supaya manusia bertauhid dan beribadah kepada-Nya. Kemudian kewajipan tersebut digenapkan dengan kewajipan supaya berbuat baik kepada kedua-dua ibubapa.
[10]
Kami mengajak untuk kita hayati suatu hadith yang diriwayatkan oleh Ibn Umar R.Anhuma, bahawa Nabi SAW bersabda:
رِضَا اَللَّهِ فِي رِضَا اَلْوَالِدَيْنِ, وَسَخَطُ اَللَّهِ فِي سَخَطِ اَلْوَالِدَيْنِ
Maksudnya
:
Keredhaan Allah pada keredhaan kedua ibu bapa, kemurkaan Allah pada kemurkaan kedua ibu bapa.
[11]
Justeru, meskipun kita sedang membincangkan hukum-hakam sekiranya perkahwinan itu terjadi, tetapi perlu untuk kita meraikan Islam itu secara syumul yang tidak pernah memisahkan akhlak dalam kehidupan penganutnya. Maka, sebolehnya untuk kita sentiasa menjaga hati dan berbuat baik kepada ibu bapa.
Berdasarkan persoalan di atas, secara hukumnya, seorang lelaki itu tidak memerlukan keizinan wali untuk bernikah. Pernikahan juga sah tanpa izin daripada kedua orang tuanya. Namun, kami juga ingin menasihati, agar perbincangan yang baik bersama dengan ibu bapa hendaklah dilakukan sebelum memilih calon. Hal ini kerana hubungan kekeluargaan sangatlah penting untuk dijaga supaya dengan pernikahan tersebut, tidak menimbulkan permasalahan yang rumit dalam hubungan kekeluargaan pada masa akan datang.
Begitu juga nasihat kami kepada ibu bapa di luar sana agar lebih bersifat terbuka dan mementingkan calon yang lebih beragama daripada ciri-ciri lain. Ini sepertimana hadith yang diriwayatkan oleh Abu hatim al-Muzani RA, bahawa Nabi SAW bersabda:
إِذَا جَاءَكُمْ مَنْ تَرْضَوْنَ دِينَهُ وَخُلُقَهُ فَأَنْكِحُوهُ إِلاَّ تَفْعَلُوا تَكُنْ فِتْنَةٌ فِي الأَرْضِ وَفَسَادٌ
Maksudnya:

Jika datang kepada kalian seorang lelaki yang kamu redha akan agama dan akhlaknya, maka kahwinkanlah dia. Jika tidak, maka akan timbullah fitnah di atas muka bumi dan juga kerosakan.
[12]
Kami juga ingin menyeru agar memperbanyakkan doa-doa yang baik, dan salah satu doa yang boleh kita amalkan bersama, agar dikurniakan pasangan yang baik ialah seperti yang diajarkan al-Quran:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:

Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.
Wallahua`lam.
Bertarikh: 21 Februari 2022 bersamaan 19 Rejab 1443H

[1]
 Lihat
https://prpm.dbp.gov.my/cari1?keyword=nikah
[2]
 Surah Al-Nisa’: 3
[3]
 Riwayat al-Tirmizi (1080) dan Ahmad (23628)
[4]
 Lihat
al-Mu’tamad
, 4/16
[5]
 Riwayat Ibn Majah (1846)
[6]
 Lihat
al-Mausuah al-Kuwaitiyah,
41/ 209
[7]
 Lihat
Maqasid al-Muamalat wa Marasid al-Waqiat,
hlm. 53
[8]
 Lihat
al-Mu’tamad
, 4/82
[9]
 Surah al-Isra’: 23
[10]
 Lihat
 Tafsir al-Maraghi,
8/3932
[11]
 Riwayat al-Tirmizi (1900), Ibn Hibban (2026)
[12]
 Riwayat al-Tirmidzi (1085) dan al-Baihaqi (13863)

[give_form id=”14962″]


#536 Bersentuhan Dengan Nenek Tiri

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Adakah seorang lelaki dibolehkan bersentuhan dengan ibu mertua ayahnya (nenek tiri) yang bukan nenek sebelah ibunya
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Mahram dari sudut istilah para fuqaha’ bermaksud: ‘’Seseorang yang diharamkan untuk kita berkahwin dengannya dan pengharamannya tersebut adalah dalam bentuk al-ta’bid (selama-lamanya) dengan sebab yang mubah bukan kerana kemuliaannya dan bukan juga kerana terdapat penghalang yang boleh hilang’’.
[1]
Penjelasan berkenaan dengan golongan yang dianggap sebagai mahram ini ada dinyatakan dalam firman Allah SWT :
حُرِّمَتْ عَلَيْكُمْ أُمَّهَاتُكُمْ وَبَنَاتُكُمْ وَأَخَوَاتُكُمْ وَعَمَّاتُكُمْ وَخَالَاتُكُمْ وَبَنَاتُ الْأَخِ وَبَنَاتُ الْأُخْتِ وَأُمَّهَاتُكُمُ اللَّاتِي أَرْضَعْنَكُمْ وَأَخَوَاتُكُم مِّنَ الرَّضَاعَةِ وَأُمَّهَاتُ نِسَائِكُمْ وَرَبَائِبُكُمُ اللَّاتِي فِي حُجُورِكُم مِّن نِّسَائِكُمُ اللَّاتِي دَخَلْتُم بِهِنَّ فَإِن لَّمْ تَكُونُوا دَخَلْتُم بِهِنَّ فَلَا جُنَاحَ عَلَيْكُمْ وَحَلَائِلُ أَبْنَائِكُمُ الَّذِينَ مِنْ أَصْلَابِكُمْ وَأَن تَجْمَعُوا بَيْنَ الْأُخْتَيْنِ إِلَّا مَا قَدْ سَلَفَ ۗ إِنَّ اللَّهَ كَانَ غَفُورًا رَّحِيمًا
Maksudnya:

Diharamkan ke atas kamu ibu-ibu kamu, anak-anak perempuan kamu, adik beradik perempuan kamu, ibu-ibu saudara kamu (dari sebelah bapa), ibu-ibu saudara kamu (dari sebelah ibu), anak-anak saudara perempuan kamu (dari sebelah adik beradik lelaki kamu), anak-anak saudara perempuan (dari sebelah adik beradik perempuan kamu), ibu-ibu susuan kamu, adik-beradik perempuan susuan kamu, ibu-ibu kepada isteri-isteri kamu, anak-anak perempuan kepada isteri kamu yang telah kamu setubuhi. Sekiranya kamu belum bersetubuh dengan mereka maka tidak ada dosa ke atas diri kamu. Dan isteri-isteri kepada anak-anak lelaki kandung kamu (menantu perempuan), dan (perbuatan) menghimpunkan antara dua adik beradik perempuan melainkan apa yang telah berlaku pada masa dahulu. Sesungguhnya Allah Maha Pengampun lagi Maha Penyayang.
[2]
Pengharaman berkahwin dengan wanita tertentu terbahagi kepada dua. Yang pertama ialah
Muabbad
 iaitu haram untuk bernikah selama-lamanya. Yang kedua ialah
tahrim muaqqat
 iaitu haram berkahwin buat sementara waktu disebabkan ada faktor-faktor yang menghalang. Jika ia tetap dilakukan maka ia tergolong di dalam akad yang batil dan tidak sah pernikahan tersebut.
Melalui ayat di atas para ulama, para ulama telah membuat ringkasan bahawa seorang individu menjadi mahram kepada individu yang lain adalah disebabkan oleh 3 faktor. 3 faktor tersebut ialah :
Nasab (النسب)
Perkahwinan (المصاهرة)
Penyusuan(الرضاعة)
Apa yang dapat difahami di dalam persoalan di atas, ibu mertua ayah yang dimaksudkan itu adalah ibu kepada isteri selain ibu kandungnya. Hal ini menunjukkan bahawa ibu mertua ayahnya yang dimaksudkan merupakan nenek tiri kepadanya.
Berdasarkan ayat 24 Surah al-Nisa’ di atas,
nenek-nenek tiri atau Ibu-ibu mertua kepada ayah (iaitu yang bukan nenek sebelah ibu seseorang lelaki itu) adalah golongan wanita yang tidak diharamkan kita berkahwin dengan kita
, melainkan mereka adalah nenek kandung kita sebelah ibu. Hal ini kerana mereka tidak termasuk dalam golongan wanita yang diharamkan berkahwin dengannya.
Imam al-Nawawi menyatakan di dalam
Raudhah al-Talibin
:
لَا تَحْرُمُ بِنْتُ زَوْجِ الْأُمِّ، وَلَا أُمُّهُ، وَلَا بِنْتُ زَوْجِ الْبِنْتِ، وَلَا أُمُّهُ، وَلَا أُمُّ زَوْجَةِ الْأَبِ
Maksudnya:

“Tidak menjadi mahram akan anak kepada suami ibu (adik beradik tiri), tidak juga ibunya (ibu bapa tiri), tidak juga anak perempuan kepada suami anak perempuan kita (yakni cucu tiri), dan tiada juga ibunya (yakni ibu kepada cucu tiri yang merupakan isteri kepada anak lelaki kita), dan tidak juga ibu isteri kepada bapa (yakni ibu kepada ibu tiri).”
[3]
Imam al-Khatib al-Syirbini menyatakan bahawa ibu mertua kepada ayah tidak termasuk dalam kategori wanita yang diharamkan kepada kita dalam ayat tersebut.
[4]
Manakala Imam Syamsuddin al-Ramli menyatakan bahawa ibu mertua kepada ayah adalah wanita ajnabi yang perlu kita menjaga batas-batas pergaulan termasuklah tidak bersalam dengannya, kecuali dengan berlapik jika ia selamat daripada fitnah.
[5]
Kesimpulan
Justeru, sebagai penutup,
kami nyatakan bahawa ibu mertua ayah daripada isteri kedua (nenek tiri) merupakan bukan mahram kepada anak lelaki si ayah
 sebagaimana hujah yang kami kemukakan dan mesti dijaga batas dan pergaulan antara mereka.
Semoga Allah SWT memberikan kita kefahaman yang benar dalam memahami agama ini. Amin.
Wallahua`lam.
Bertarikh: 21 Februari 2022 bersamaan 19 Rejab 1443H

[1]
 Lihat
Kasyifah al-Saja
, hlm. 114
[2]
 Surah Al-Nisa’: 23
[3]
 Lihat
Raudhah al-Talibin
, 7/112
[4]
 Lihat
Mughni al-Muhtaj
, 4/291
[5]
 Lihat
Nihayah al-Muhtaj
, 3/188

[give_form id=”14962″]